
Ardua  prima  via  est. 


OVID, 


PRAEFATIO. 


Solemnis  illa  instat  dies  , qua  honores  et  pri- 
vilegia Medicinae  Doctoris  consecuturus  sum. 
Septeni  fere  anni  fugerunt , dulce  illud  tempus , 
quod  Academicis  Studiis  impendi. 

Pectori  alte  infixa  liaeret  hujus  temporis  ju- 
cunda recordatio , cujus  pulchra  imago  mihi  ad 
mortem  usque  ante  oculos  versabitur. 

T' obis  Praeceptoribus  Optimis  , hujus  felicita- 
tis auctoribus , gratias  aqo  quam  maximas.  Ac- 
cipite Vos  omnes , Viri  Clarissimi , Philosophiae 
Naturalis  et  Medicinae  Professores ! sinceras 
quas  V obis  ex  animi  sententia  offero  gratias , 
pro  egregia  institutione , pro  tantisque  in  me  cu- 
mulatis beneficiis. 

Si  quid  unquam  Medicae  artis  studiis  debeam . 

si  quid  hujus  artis  ope  Societati  humanae  emolu- 
menti praestem , haec  omnia  me  V obis  debere  fa- 
teor, Vestrique  dignum  discipulum  me  semper  es- 
se praestiturum , quocunque  me  Fortuna  ferat , 
religiose  polliceor. 

Supremum  Numen  Vos  servet  Vestr asque  exau- 
diat preces.  Ut  in  aeternum  floreat  vigeatque 
haec  Artium  et  Scientiarum  alma  avita  sedes! 

Tibi  in  primis  gratias  ago , Clarissime  pruys 
van  der  hoeven,  Promotor  exoptatissime,  tum 
hujus  speciminis  eligendi  auctori , tum  egregio 
in  eo  elaborando  adjutori!  Quam  suaves  et  ju- 
cundos ex  eleqanti  et  accurata  doctrinae  Tuae 
copia  animus  noster  percepit  fructus;  ex  Tua  ho- 
norifica amicitia , qua  frui  licuit , quanta  in  me 
redundavit  utilitas! 

Deus  O.  M.  Te  incolumem  diu  servet , in  or- 
namentum patriae , in  gloriam  et  decus  Scholae 
Medicae ! 

Neque  minus  grato  pectore  hic  palam  profiteor 
atque  glorior , me  id  semper  maxime  felix  duxis- 
se, quod  a Viro  Clarissimo  geel  per  totum  cur- 
riculum Academicum  certissima  amicitiae  et  hu- 

inanitatis  documenta  toties  acceperim , quae  me 
Praeceptoribus  commendarunt.  Horum  memori- 
am semper  integram  et  illibatam  servabo , nec 
quidquam  unquam  mihi  magis  jucundum  et  opta- 
tum erit , quam  ut  ostendam , quanti  Tua  in  me 
collata  beneficia  ducam. 

Vobis , Amici  et  Commilitones  conjuncti , quos 
liabeo  in  Practicis  Studiis,  non  valedico  sed  gra- 
tias ago  pro  amicitia , qua  me  honoravistis. 

Gaudeo  mihi  id  contigisse  ut  uno  eodemque 
tempore  in  hac  Academia  vobiscum  vixerim , una 
vobiscum  doctrinarum  studio  operam  navaverim 
et  ex  sodalitio  vestro  tantum  suavitatis  et  utili- 
tatis perceperim. 

Ex  animi  sententia  spero , vobis  omnibus  et  in 
studiorum  terminum  assequendo  et  in  reliqua  vi  ta 
omnia  prospere  ac  fauste  succedant! 

• DISSERTATIO  MEDICA  INAUGURALIS 

SE 

CHLOROSI  PUELLARUM. 


CAPUT  I. 

HISTORIA  LITTERARIA  CHLOROSIS. 


Historia  Medicinae  nobis  vera  sed  simul  tristis 
testis  est , homines , quo  magis  a morum  sim- 
plicitate et  pietate  ad  luxuriam  et  vitia  deliciunt, 
eo  magis  obnoxios  esse  morbis.  Quorum  omnium 
morborum  origo  quum  adhuc  lateat,  multi  tamen 
sunt,  qui  hoc  e fonte  probabilem  explicationem 
habent.  Ad  hos  pertinere  videtur  Cklorosis , de- 
bilitatis generis  humani  lidelis  comes.  Morbum 

hodie  tam  communem  yeleribus  Medicis  Graecis  et 
Romanis  non  incognitum  fuisse,  forsitan  conjicere 
licebit  e sequentibus  illorum  scriptorum  locis. 
Ut  e libro  Hippocratico  spurio,  inscripto:  »De 
his , quae  ad  virgines  spectant cum  fluor  albus 
obortus  fuerit,  urina  quasi  asini  apparet,  et 
dolor  imum  ventrem,  lumbos  ac  laterum  inanitates 
detinet,  crura  ac  manus  intumescunt,  oculorum 
cava  elevantur , et  oculi  humescunt , color  auri- 
ginosus  et  albus  redditur,  cumque  deambulat,  an- 
helatione corripitur”  1). 

Sic  etiam  galenus  2)  , r aulus  aegineta  3), 
Aenus  4)  hunc  morbum  indicasse  videntur.  Hi 
vero  omnes  auctores  morbum  non  ut  proprium 
describunt,  sed  ut  symptoma  Anomaliae  menstru- 
orum et  Amenorrhoeae.  Janus  langius  primus 
fuit,  qui  morbum  accuratius  descripsit  5).  Per 

x)  Hipp.  Oper.  omn.  Sect.  V.  pag.  567.  Edit.  Foiisn 
Francof.  1624. 

2)  De  causis  sympiom,  Lib.  1.  Cap.  7. 

3)  De  remedica.  Lib.  I.  Cap.  1. 

1 ) Contract.  Medicin.  Tetrab.  III.  Serm.  I.  Cap.  23,  et 
Telrab.  IV.  Serm.  4.  Cap.  10. 

s)  Epist.  Medie . Lib.  I.  Epist.  21.  An.  1750. 


longum  tamen  adhuc  tempus  nomine  tali  caruisse 
videtur,  quod  ab  omnibus  assumlum  fuerit. 

Hoc  docent  varia  ipsi  nomina  tributa,  e.  g.  febris 
albae  mercati:  » non  quia  tales  semper  febricitant, 
sed  quia  speciem  febrientium  prae  se  ferunt,  nimi- 
rum debilitatem  et  pulsus  celeritatem  et  frequen- 
tiam, non  ob  caloris  augmentum  sed  ob  ventilationis 
defectum ;”  morbi  virginei  rud.  a castro  : » quia 
virginibus  peculiaris  ac  frequentior;”  febris  amato- 
riae langii:  «pallorem  contrahunt;  non  tamen  prop- 
terea  amatoria  dicitur,  ut  quibusdam  visum,  quia 
hic  color  amantibus  aptus,  siquidem  pallet  om- 
nis amans,  secundum  tritum  illud  Nasonianum : 
Palleat  omnis  amans , color  liic  est  aptus 
amanti ,”  sed  potius  quia  amantibus  aut  amabili- 
bus virginibus  ac  pulchrioribus  saepe  accidit ;” 
albae  icteritiae  seu  icteri  albi  ettmulleri:  » prop- 
ter crudum  et  pituitosum  humorem,  cujus  non 
exigua  portio  ad  cutaneas  partes  permeat;”  foe- 
dorum virginum  colorum  ballonii  : » quia  color 
semper  foedus  fit.”  Ita  ex  interpretatione  horum 
nominum  ab  ipsis  auctoribus  data,  patet  cur  sub 
talibus  morbum  descripserint. 

Quamquam  haec  synonyma  cum  Chlorosi  a re- 
centioribus  habentur  , multum  tamen  abest  ut  in 
illis  scriptis  versantes  simplicem  et  veram  morbi 
imaginem  inventuri  simus  , qualis  ab  ipsis  recen- 
tioribus  nobis  depicta  est;  sed  potius  Choas 
multorum  morborum  et  symptomatum,  ut  vitio- 
rum menstruationis  , morborum  hepatis  et  lienis , 
cacheniarum  etc.,  ita  ut  certe  prudentius  et  verius 
agere  videamur , si  illi  morbi  non  ut  synonymi 
cum  Chlorosi  a nobis  habeantur.  Sed  in  Capite 
de  diagnosi  amplius  de  his  agemus. 

Sennertus  primus  dedit  morbo  nomen  Chlorosis, 
quae  est  vox  graecae  prosapiae  ano  rov  ylaoov 
vel  and  rov  ylojQi^tLv  viride  esse,  ut  illam  Grae- 
corum antistites  deducant , quod  vocabulum  vel 
ano  yloyg  herba  vel  ylcotQov  colore  viridi-luteo , 
qualis  in  recenter  germinantibus  observatur  her- 
bis, deducitur.  Falso  tamen  ille  *)  nomen  Hip- 
pocrati tribuit , quod  vitium  etiam  commiserunt 
varande 1  2)  et  riviere  3) , nam  nullibi  in  ejus 

1 ) J)e  morb.  Mulier.  Part.  II.  Sect.  3,  Cap.  2. 

a)  Lib.  I.  de  morb;  Mulier.  Cap.  1. 

3)  Praxeos  Medie.  Lib.  XV.  Cap.  1. 


scriptis  invenitur.  A Franco-Gallis  vocatur  cou- 
leurs  pales , ab  Anglis  Green-Sickness , a Ger- 
manis Bleiclisuclit , a Neerlandis  Bleekzucht. 

Quemadmodum  Chlorosis  postremis  temporibus 
multo  frequentius  occurrere  videtur  quam  antea , 
sic  etiam  hisce  temporibus  ejus  natura  praesertim 
cognita  facta  est  a medicis  et  ab  aliis  morbis  dis- 
tincta , in  quo  opere  prae  aliis  Medici  Germani 
feliciter  versati  esse  videntur. 

CAPUT  II. 

% 

DEFINITIO  MORBI. 


Ut  sequendum  consilium  praeclari  Romanorum 
Oratoris  putamus,  dicentis:”  omnis  quae  a ratione 
suscipitur  de  aliqua  re  institutio  , debet  a defini- 
tione proficisci , ut  intelligatur  quid  sit , de  quo 
disputetur ita  primo  loco  quaeramus  defini- 
tionem geneticam. 

Sieboldius  morbum  definivit  his  verbis  *): 
» Chlorosis  est  morbus  vitae  plasticae,  cujus  cau- 
sa proxima  quaerenda  est  in  potentiae  conforma- 
tricis  languore.  Sed  ita  juxta  carum *  2)  morbus 
non  distincte  definitus  est,  et  rogat,  quomodo 
igitur  Chlorosis  ab  alia  conditione  atrophica  dig- 

*)  Handb,  der  Frauenzimmtr Krankh.  'L  ti.  1.  P.281. 

2)  Lehrb  der  Guncikologie.  Ed.  Leipzig  1820  .lh.  I. 
Pag.  102 


noscatur , a tabe  , a marasmo  ? Igitur  audiamus 
carum  de  re  ita  disserentem:  «Quoad  causam  pro- 
ximam Clilorosis,  illa  quaerenda  est  in  virium  con- 
formatricium  vitio  ; nam  functiones  vitae  animalis 
hic  secundarie  esse  affectas  facile  intelligitur.  Sed 
accuratius  inquiramus , hocce  virium  conforma- 
tricium  vitium  praesertim  observatur  in  processu 
haematoseos.  Quamquam  igitur  potentiae  conforma- 
tricis  languorem  in  genere  et  imperfectam  haema- 
tosin  in  specie  consideramus  ut  causam  proximam 
Clilorosis , tamen  animadvertendum  est  tale 
quid  non  exprimere  naturam  propriam  Clilorosis, 
dum  haec  causa  sunt  multorum  aliorum  morbo- 
rum etiam  sexus  masculini,  ut  scorbuti , morbi 
maculosi , etc.  Sed  duabus  adhuc  conditionibus 
opus  est  ut  haec  naturam  propriam  Chlorosis  ex- 
primant, nimirum  ut  cadant  1°.  in  sexu  sequio- 
ri , II0.  tempore  pubertatis , quae  brevi  tempore 
erit,  vel  per  breve  tempus  jam  affuerit.” 

Jorgius  vero  *):  «Si  quaeramus  (inquit),  quae 


*)  Handb.  der  Krankh.  des  tPeibes,  P.  189.  Leip- 
zig  1831. 

sit  natura  vel  causa  proxima  hujus  morbi,  non 
aliter  facere  possumus,  quin  accusemus  virium 
conformatricium  languorem  , cui  accedit  imminuta 
sanguinis  facultas  se  cum  oxygenio  conjungendi , 
quibus  anomalia  functionum  uteri  subsequetur. 
Quas  cari  et  jorgii  delinitiones  si  comparemus 
cum  iis  , quas  recentissimis  temporibus  dederunt 
bruckius  *)  et  roschius *  2) , videbimus  eas  inter 
se  convenire. 

Huicce  delinitioni  continuo  adjungam  descrip- 
tionem historicam , qua  morbus  per  sua  signa 
describitur. 

J)  JSeob.  und  Bemerk.  uber  die  II eilkrdf  te  Driburgs  in 
HUFELAND’s  Journ.  fur  Prakt.  ffeilk.  Mart  1836.  Pag.  64. 

2 ) JJic  Dleichsucht  monagr.  dargesteit,  in  Analekten 
uber  chron.  Krankh.  2.  Hft.  Pag.  193.  Stuttgard  1838. 

CAPUT  III. 

SYMPTOMATOLOGIA  GENERALIS. 


In  Chlorosi  multa  sunt  signa,  quae  jam  in  ex- 
terno habitu  corporis  in  oculos  cadunt. 

Ad  haec  pertinet  pallidus  faciei  color , subin- 
de virescens  ut  in  canthis  oculorum. 

Apud  auctores  tamen  varietates  hujus  coloris 
in  hoc  morbo  notatas  invenimus,  ut  color  terreus, 
cadaverosus,  cretaceus,  griseus,  quod  partim  colori 
naturali,  qui  in  diversis  populis  imo  in  familiis  dif- 
fert, adscribendum  mihi  videtur;  unde  factum  est  ut 
illi  auctores,  qui  in  regionibus  meridionalibus  hunc- 
ce  morbum  descripserunt,  prae  aliis  hujus  colo- 
ris varietates  notaverint,  partim  quod  morbum 
non  bene  ab  aliis  e.  g.  dyscrasiis  distinxerint.  Sed 
quum  in  diagnosi  tantam  fidem  huicce  colori  ha- 

beant  auctores,  quamquam  e tam  diversis  causis 
oriri  possit;  nam,  ut  est  in  proverbio,  » qui  pal- 
let aut  studet,  aut  amat,  aut  aegrotat,”  et  in  mul- 
tis morbis  occurrat,  videamus  an  hic  aliquid  pro- 
prium habeat , quo  possit  ab  aliis  distingui.  Ita 
apud  bruckium  ])  accuratius  illum  colorem  de- 
scriptum legimus  : » pallor  vere  chloroticus  quo- 
dammodo translucidus  est ; cutis  non  ut  in  mul- 
tis morbis  contracta  est,  sed  hic  adest  species 
falsa  turgoris  vitalis  , quem  turgorem  lymphati- 
cum nuncupabo.”  Hic  turgor  lymphaticus  charac- 
teristicus  elaslicitate  sua  differt  ab  oedemate,  et 
anasarca  , in  quibus  serum  sanguinis  partim  effu- 
sum est  in  telam  cellulosam,  unde  fit  ut  in  illis 
culis  digiti  impressi  foveolas  servet,  et  potius 
pastea  facta  sit. 

Quod  non  ita  lit  in  Chlorosi , quia  serum  va- 
sis contentum  est.  In  statu  anaemiae  , in  maras- 
mo vasa  cutis  collapsa  sunt,  in  Chlorosi  sangui- 
ne lymphatico  turgent.  Color  faciei  pallidus  pro- 
ductus a mullis  morbis  abdominalibus , a sup- 


!)  L.  1.  pag.  68. 


pressione  mensium,  revera  differt  a colore  Chlo- 
votico,  quia  sanguis  in  illis  minus  characterem 
lymphaticum,  sed. vulgo  venosum  assumit. 

Tandem  a pallore  morbis  acutis  , animi  moti- 
bus inductus  eo  nomine  differt , quod  hic  color 
periodicus  est,  dum  in  chlorosi,  ut  ita  dicam,  potius 
est  chronicus,  quamquam,  ut  postea  videbimus, 
species  est  chlorosis,  ubi  hic  calor  aliquando  con- 
gestionibus mutatur,  sed  tunc  statim  iterum  ad 
pallorem  redit. 

Propter  cutem  tumidulam,  laxam  in  Chlorosi 
cava  sub  oculis,  praesertim  matutino  tempore,  laxa 
sunt  et  genae  pendulae. 

Non  solum  cutis  externa  faciei , sed  etiam  in- 
terna mucosa  pallidior  est,  ut  gingivarum,  labio- 
rum, linguae,  buccarum,  caruncularum  oculorum; 
quae  signa  quoad  colorem  mognppere  juvabunt  in 
Aethiopum  puellis.,  quae,  si  lides  habenda  sit 
mungo  parkio,  etiam  hoc  morbo  laborant. 

Cutis  est  sicca,  perspiratio  insensibilis  minu- 
ta , secretio  glandularum  sebacearum  morbosa 
unde  habitus  cutis  saepe  squalidus,  hic  et  illic 
puncta  nigra,  praesertim  ad  alas  narium  circa  fron- 

tem  et  mentum  monstrans,  quae  sunt  exitus  (luc- 
tuum excretoriorum  illarum  glandularum , sebo 
repletorum,  et  circa  quos  cutis  arealae  sub  forma 
inflammatur. 

Cutis  tandem  friget,  praesertim  extremitatum 
et  apicis  nasi  et  aurium  , quam  ob  causam  calo- 
rem et  maxime  radios  solis  amant. 

In  liabitu  corporis  externo  aliquid  infantile 
exprimunt , quod  etiam  in  lineamentis  faciei  con- 
spicitur , sed  praecipue  in  conformatione  thoracis 
et  pelvis ; mammae  sunt  parvae , et  saepe  pubes 
in  monte  Yeneris  non  prodit.  Quamquam  maci- 
lentae sunt,  tamen  propter  turgorem  illum  lym- 
phaticum bene  nutritae  apparent. 

Chloroticae  tandem  omnino  aliquid  peculiare 
habent,  quod  non  facile  verbis  exprimi  potest, 
conditionem  potius  passivam  et  aliquid  peculiare 
monstrant,  et  uti  de  Cuncte  incolis  diceie  solebat 
stratinicus  citharoedus  : ))  quasi  mortuae  obam- 
bulare videntur. 

Cordis  aegri  sequentia  sunt  symptomata.  Ani- 
mi motibus  ut  ira , terrore , corporis  motibus  ve- 
hemenlioribus ; cursu,  scalarum  ascensione  et  eti- 

am  levioribus  ut  obambulatione,  oriuntur  palpi- 
tationes cordis  admodum  molestae  , imo  etiam  in 
quiete,  plerumque  initio  noctis.  His  tunc  somnus 
tantopere  optatus  ab  iis  avertitur,  et  oritur  sen- 
sus ingratus  internus  capitis  vel  abdominis  et  anx- 
ietas , ita  ut  cogantur  lectum  relinquere 

Hae  palpitationes  nervosae  bene  sunt  distin- 
guendae ab  iis,  quae  vitio  cordis  organico  oriuntur, 
ne  graviter  in  cura  erretur,  in  quem  errorem  viri 
magni  nominis  inciderunt,  ut  eoullaudius,  quem- 
admodum de  se  ipse  testatur. 

Cordis  actio  deficit  aere , expiratione  multorum 
hominum  vel  alio  modo  impuro , ut  in  theatris  , 
in  aedibus  sacris,  et  syncope  vel  leipothymia  ori- 
tur. Pulsus  arteriarum  saepe  mutantur,  vulgo 
tanguntur  parvi,  debiles,  frequentes,  celeres, 
84  96  et  plures  ut  130 — 140  *)  in  sexagesima 

parte  horae.  Aliquando  sunt  lenti,  ut  in  specie 
chlorosis  cum  torpore  nervorum. 

In  artems  magni  luminis,  et  praesertim  in 
carotidibus  et  cruralibus  , recentiores  de  morbis 

) Bra  ndis,  Erfahr.  ub  die  JFirkung  der  Eisenmiitel. 
Pag.  106.  Ilanover  1803. 

cordis  auctores  audiverunt  multos  sonos  vel  har- 
monicos vel  dissonantes.  Inter  illos  certe  nemo 
magis  musicus  est  quam  boullaudius,  sic  ille  eos 
sonos  describit : » les  carotides  et  les  crurales  des 
chlorotiques  font  entendre  ces  bruits  varies  qui 
tantot  imitent  le  ronllement  d’un  diable,  le  siflle- 
ment  ou  le  ge'missement  du  vent  qui  traverse  une 
serrure  ou  une  lente  etroite , le  bourdonnement 
de  certains  insectes  , le  roucoulement  plaintif  de 
quelques  oisseaux  x);  et  alio  loco 1  2):  » les  arte'res 
dans  ce  malade  ne  ronflaient  pas  seulement  comme 
un  diable  ou  un  sabot , mais  elles  silllaient,  rou- 
coulaient  et  cliantaient  une  sorte  d’air  monotone 
et  grossier.” 

Exploratione  externa  digilarum  ope  in  iis  ar- 
teriis sensit  boullaudius  vibrationem  quandam , 
un  j remissement  vibratoire  ou  cataire  3). 

Uti  testantur  historiae  morbi  chloroticarum 

% 

ab  illo  datae,  hi  soni  tanquam  symptoma  chloro- 
sis  ab  eo  habentur. 

1 ) Traite  Cliniq.  des  maladies  du  coeur.  Brux.  1836 
pag.  333. 

2)  Idem  lib.  pag.  74. 

::)  L ].  pag.  80. 

Sanguis  e vena  missus  chloroti carum , sequen- 
tes habet  proprietates  physicas. 

Vis  attractionis  inter  diversas  partes,  quae  pla- 
centam formare  debent,  minor  est,  unde  lit  ut  ea 
sit  mollior,  minus  cohaerens  et  omnis  eruor  ea 
non  comprehendatur.  A majori  copia  seri  turbidi 
circumdatur.  Sundelinus  vidit  talem  sanguinem 
obtectum  specie  crustae  translucentis , gelati— 
formis , glutinosae. 

Analysis  chemica  hujus  sanguinis  instituta  est 
a fodischio  *),  cui  adjungit  analyses  sanguinis 
adolescentis  sani , puellae  sanae , et  Pneumoniae 
laborantis.  ' 


Juxta  eum  igitur  sanguis  adolescentis  sani  in 
100  partibus  continet : 


Cruor. 

Seri. 

Fibrin. 

Ferri. 

Aquae. 

13,611. 

8,801. 

2,460. 

0,880. 

74,248. 

15,000. 

9,320. 

3,111. 

1,001. 

71.568. 

Sanguis 

puellae 

sanae  : 

12,400. 

8,601. 

2,511. 

0,801. 

75,687. 

14,400. 

8,920. 

2,501. 

0,900. 

73,278. 

‘)  Allg.  mecl.  Ztg , van  pierer  , 1832.  Nn.  97. 

Sanguis  Chlorosis  idiopathicae  : 

<9,141.  9,261.  0,640.  0,330.  80,268. 

8,590.  8,221.  0,631.  0,501  83,075. 

Sanguis  pneumoniae  laborantis  : 

Cruor.  Seri.  Ferri.  Aquae. 

19,831.  13,022.  0,990.  66,156. 

In  Pneumonia  igitur  et  Chlorosi  conditiones 
sanguinis  sunt  contrariae. 

Fribina  in  sanguine  clilorotico  erat  mollior, 
magis  albuminosa , et  pigmentum  rubrum  facile 
ab  ea  ablui  poterat. 

Respiratio  in  quiete  tarda  est  et  profunda,  differt 
igitur  a celere  et  citatiore  hecticorum.  Sed  motu 
corporis  vel  animi  forti  facile  turbatur  et  anhelant 
vel  dyspnoea  oritur,  quam  andrallius  vocat 
dyspnoeam  C hior  oticam. 

Sumptomata  nervosa  duabus  sub  formis  pro- 
deunt, vel  1°. aucta  est  stimulorum  perceptio,  et 
celer  sed  debilis  in  eos  agendi  facultas,  vel  11°.  ad 
stimulos  est  surditas  , omnibus  functionibus  lan- 
guentibus. A priori  forma  dependent  magna  animi 
mutabilitas  : risus,  fletus,  ira  , terror  et  sensuum 
fallaciae;  tinnitus  aurium,  scintillae  ante  oculos, 

vertigo  , ab  altera  magna  propensio  in  somnum, 
oblivio,  metus  mortis,  amor  solitudinis  et  alia. 

Debilitas  musculorum  est  symptoma  constans  ; 
hi  energeiain  perdiderunt,  sunt  molles,  flaccidi, 
nullis  pertinacibus  exercitiis  apti.  Prodit  sub  di- 
versis gradibus  a dedolatione  et  tarditate  motuum 
ad  tremores  et  convulsiones,  imo  ad  paralysin  ar- 
tuum inferiorum,  qualem  saepe  in  puellis  chlo- 
roticis  ortam  vidit  brandiskts  x).  Quae  quamvis 
ita  sint,  brandisius  2)  tamen  sequentia  narrat: 
«juvencula  chlorolicaBriburgensis  lubentissime  sal- 
tabat, omnis  alius  corporis  motus,  tarda  obam- 
bulatio summe  defatigabat  et  palpitationes  cordis 
producebat ; per  horas  tamen  gratiose  saltabat , 
et  hoc  non  solum  momento  bene  ferebat,  sed  post 
longum  etiam  tempus  sese  melius  sentiebat.” 

Nonne  hoc  pendet  a vita  nervorum  voluntate 
aucta,  qua  impulsus  fortior  sequitur  in  musculos? 
Sic  apud  ipsum  auctorem  legimus  casum  puellae, 
quae  per  plures  annos  motum  artuum  inferiorum 
perdiderat,  sed  quae  per  quartam  horae  partem 


2 


')  L.  1.  Pag  1G6. 
J)  L.  1.  Pag'  211.' 

ambulando  locum  petebat,  ubi  audiverat  se  con- 
specturam esse  hominem , cujus  scriptis  legendis 
semper  valde  delectata  fuerat. 

Recentiores  in  eo  differunt  ab  antiquioribus, 
quod  Amenorrhoeam  considerent  ut  symptoma  mor- 
bi , et  non  ut  ejus  causam  efficientem  constantem, 
cujus  Clilorosis  erit  symptoma.  Quapropter,  quem- 
admodum jam  antea  vidimus,  factum  est,  ut 
Cillor osin  non  morbum  habuerint , sed  symptoma 
Amenorrhoeae.  Ita,  ne  de  antiquioribus  loquar, 
morbum  descriptum  legimus  apud  petrum  fran- 
kium  sub  nomine  Amenorrhoeae  tiruncularum 
et  inter  recentiores  apud  haasium  ‘).  Ad 
quem  errorem  multum  contulisse  mihi  videtur, 
quod  non  rite  distinxerint  inter  menstrua  re- 
tenta, menoschesin,  et  inter  suppressionem  men- 
sium, menostasiam.  Illa  in  hoc  morbo  obser- 
vantur et  tunc  ut  plurimum  conjuncta  sunt  cum 
torpore  potentiae  conformatricis , vel  cum  impe- 
dita evolutione  systematis  genitalis,  ad  quod  sum- 
mopere attendendum  est,  ne,  ut  saepe  accidit, 

J)  Cf.  Chron.  Krankh.  2*®  Aufl.  Leipzig  1820.  i.  Bd. 
Pag.  556. 


10 


w ravi  ter  erretur  in  cura.  JYLultuin  tamen  abest 

o 

quin  liodie  ut  antea  retentio  mensium  considere- 
tur ut  symptoma  constans  morbi;  nam  menses 
saepe  fluunt , sed  plerumque  erasi  sunt  mutati , 
et  magis  serosi , vel  periodo  peccant  et  raro  eve- 
niunt et  parciores.  In  his  igitur  nihil  videtur  tam 
constans  quam  inconstantia  ipsa.  Quod  facile  in- 
telligetur,  si  attendamus  ad  physiologiam  menstrua- 
tionis , quae  intra  terminos  sanitatis  magnopere 
differre  potest  in  diversis  puellis  1). 

Jam  a priori  ex  theoria  concluderemus  fore  ut  di 
gestio,  fons  assimilationis , graviter  esset  laesa , 
sed  observatio  aliter  docuit.  Initio  morbi  functio 
digestionis  vulgo  bene  peragitur,  appetitus  bonus 
est  et  alvus  regularis.  In  decursu  vero  morbi  alvus 
primo  vulgo  ht  irregularis  , adstricta  , obstipata, 
vel  frequens  laxa  et  mucosa.  Haec  sequuntur  cibi 
appetitus  imminutus,  aliquando  depravatus,  et 
tunc  nisi'  certum  quemdam  cibum  appetunt , et 
alium  quemlibet  fastidiunt  ut  in  malacia  ; vel  ea 
comedere  avent  quae  alioquin  comtemnunt , ut 

J)  Cf.  housskl  , Syst.  Phys.  et  rnoral  de  1'Homme  et 
de  la  Fenimc.  Paris  1805. 

terram  , cretam  , in  pica.  Quae  perversitates  ap- 
petitus vulgo  non  nisi  in  Chlorosi  cum  aucta  sti- 
mulorum perceptione,  ut  postea  videbimus,  occur- 
runt, et  quod  symptoma  bene  ponderandum  est 
et  cum  aliis  comparandum , ne  morbus  confunda- 
tur, ut  factum  est  cum  bysteria. 

Tandem  digestionis  symptomatum  scenam  clau- 
dunt , post  alimenta  assumta , nausea  , vomitus , 
sensus  ponderis  in  epigastrio , acor  ventriculi , 
flatulentia,  sensus  ardoris  et  doloris  in  ventricu- 
lo, et  abdomen  tensum,  durum,  tympaniticum. 
Urina  est  pallida  , aquosa  , tenuis. 

Ecce  symptomata  generalia  Chlorosis,  haec  tamen 
omnia  non  simul  observantur,  sed  in  .diversis  ca- 
sibub  diversimode  conjuncta. 


CAPUT  IV. 

SPECIES  CHLOROSIS, 


E constanti  modo , quo  series  symptomatum 
conjunctim  prodire  solet,  quasdam  species  mor- 
bi constituerunt.  In  his  symptomata  neryosa 
ut  fundamentum  assumserunt , cui  duas  super- 
struxerunt species , quarum  prior  yocatur  Chlo- 
rosis  cum  stimulorum  perceptione  adaucta,  et  cum 
debili  incitatione  vitali , altera  Chlorosis  cum 
torpore  nervorum  et  surditate  ad  stimulos.  Pri- 
ma species  a graffio  descripta  est  sub  nomine 
Chlorosis  arterioso-sanguineae , et  a wendtio *  2) 
sub  nomine  Chlorosis  atonicae  ex  sensibilitate 

*)  Med.  Chir.  Zeitung  von  ehriiaiitstein  , 1836.11. 
Bd.  Pag.  34  et  35. 

2)  Rust,  Magazin  fur  die  g es.  Jfeilkunde.  XXXIII 
Bd.  3 Hft.  Pag.  437  ct  scq. 


anomala.  Ad  hanc  etiam  ea  pertinere  mihi  vide- 
tur , quam  scriptor  anonymus , in  diario  Hufe- 
landi  1 ) suh  numero  quarto  comprehendit. 

Sequentibus  signis  cognoscetur.  Character  ejus 
communis  est , magna  mobilitas  systematis  nervei 
et  sanguinei.  Hinc  magna  illa  animi  sensibilitas 
et  mutabilitas,  qua  nunc  gaudent,  rident,  lacry- 
mas  fundunt , et  e causa  levi  terrore  afficiuntur , 
tunc  solitudinem  amant  vel  frequentiam  hominum. 

Hinc  facilis  pulsus  mutatio , qui  plerumque 
parvus  levem  ob  causam  Iit  frequens ; hinc  color 
faciei  pallidus  aliquando  ruber  fit  ut  phthisico- 
rum, quae  rubedo  tamen  cito  iterum  disparet. 
Motu  etiam  levi  oriuntur  palpitationes  cordis , 
difficilis  respiratio , anxietas  , dolores  veloces  in 

pectore , dolor  in  capite. 

Puellae,  quarum  incrementum  corporis  cito  fac- 
tum est , staturae  procerae , gracilis , et  quae 
antea  scrophula  propria  laboraverunt,  semini- 

i)  XX.  Bd.  Pag.  25  et  seq.  Hic  auctor  qui  varias  adum- 
bravit morbi  varietates,  quemque  secuti  sunt  adolph 
henke  et  ELIAS  von  sieboldt,  culpandus  videtur,  quod  una 
cum  simplici  etiam  complicatas  formas  descripsit. 

um  hujus  morbi  speciei  proprium  offerunt.  Ut 
causae  occasionales  hic  prae  aliis  peccant  perver- 
sa tum  psyches  tum  corporis  educatio  divitum , 
potulenta  et  alimenta  irritantia,  quae  in  hac  con- 
stitutione saepe  maxime  conferunt  ad  pubertatem 
praematuram  provocandam.  Haec  species  prae  a- 
liis  complicatur  cum  phthisi  pulmonali  tuberculo- 
sa , quod  triste  connubium  in  morbi  historiis  sae- 
pius animadvertimus , praecipue  in  iis , quibus 
evolutio  pectoris  simul  erat  impedita,  et  ejus  com- 
pages ossea  tenera  1).  Secundam  speciem  multis 
nominibus  a priori  differre  e sequentibus  patebit. 

Systema  nervosum  torpet , quod  cognoscitur  ex 
animi  habitu  placido , aequo , et  quemadmo- 
dum in  adolescentibus  melancholia,  ita  in  puel- 
lis tristitia,  amor  solitudinis  2).  Magna  pro- 
clivitas in  somnum  et  pigritiam.  Provincia  ner- 
vi sympathici , quae  praeest  vitae  plasticae , 
ad  stimulos  pariter  est  surda.  Digestio  est 
laesa  saepe  jam  a principio  morbi,  appetitus 
imminutus , acidum  in  primis  viis  , rarius  diar- 


’)  Cf.  Hufel.  Journal , XX.  Bd.  Pag.  25  seq. 
*)  Bkandis  , ].  1.  Pag.  128. 

rhoea  mucosa  , saepius  alvi  obstipatio  , color  cu- 
tis hic  semper  pallidus  est  vel  magis  in  ylioQov  ver- 
gens; adspeclus  torvus,  omnis  splendor  oculorum 
disparuit;  superficies  corporis  tumidula,  frigida. 

Hac  in  specie  juxta  Wekdtium  fluor  albus  fere 
perpetuo  adest1),  vel  menstrua  parca.  Quae  habi- 
tum corporis  infantilem,  parvum,  constitutionem- 
que phlegmaticam  habent , quae  antea  scrophula 
mesenterica  laboraverunt,  Chlorosis torpidae  semi- 
nium alunt. 

Facile  recidivum  facit  tempore  hiemali  et  ver- 
nali, quemadmodum  observavit  Roschius  2).  Com- 
plicatur tandem  cum  statu  hydropico  diversarum 
partium  vel  cum  statu  mucoso ; unde  phleg- 
morrhagia  pulmonum , diarrhoea  mucosa , vermes 
(Ascaris  lumbricoides) , quas  in  pluribus  observa- 
vit BRANBISIUS. 

Illa,  quae  sub  numeris  1,  2 et  5 ab  auctore  in  Hu- 
felandi  diario  recensetur,  huc  pertinet,  ut  et  Chlo- 
rosis atonica  ex  cohaesione  imminuta  wendtii  3); 


*)  L.  1.  Pag.  434. 

*)  Cf.  1.  1.  Pag.  173i 
:')  L.  1.  Pag.  334. 


Pars  tantummodo  Chlorosis  descriptae  a J.ma- 
son  goop  sub  nomine  Atonie-Green- Sickncss  Hug 
pertinet  x),  qui  auctor  non  bene  distinxit  inter 
liancce  speciem  et  superiorem. 

Ad  Jias  dictas  species  tertiam  adjunxerunt, 
nempe  Chlorosin  hyperslhenicam,  floridam,  calidam, 
a wendtio  Chlorosin  fortiorum  seu  floridam  ex  co- 
liaesione  adaucta  dictam,  quam  quo  minus  assuma- 
mus multa  vetant;  nam  credimus  ab  auctoribus 
symptomata  suppressionis  mensium  pro  liacce  spe- 
cie esse  habita,  cujus  rei  expositioni  tamen  in 
Capite  de  Diagnosi  magis  aptus  locus  esse  videtur. 

Trousseau,  medicus  Franco-Gallus,  sympto- 
mata mensium  ut  fundamentum  divisionis  assum- 
sit  et  distinxit  inter  Chlorosin  cum  menorrhagia  et 
Gilorosin  cum  amenorrhoea ; quae  tamen  divisio 
symptomatibus  inconstantibus  , ut  jam  antea  pa- 
tuit, nititur,  ita  ut  assumi  non  posse  videatur. 

Quoad  genesin  morbi , eam  dividunt  in  Chlo- 
rosin primariam  , secundariam  et  symptomaticam. 
Primariam  vocarunt,  quando  vires  vitae  plasticae 
non  sufficiunt  ad  opus  evolutionis  systematis  ge— 


) 1 hc  study  of  Medicine,  Vo!,  IV. 

nitalis  in  puellis  perficiendum  vel  sustentandum. 
Hic  igitur  sunt  symptomata  systematis  genitalis 
secundaria. 

Chlorosis  secundaria  est,  quando  systema  genita- 
le quidem  evolutum  est,  sed  ejus  functionum  ab- 
normitas vel  perversitas  in  causa  est,  ut  status 
chloroticus  oriatur.  Hic  symptomata  systematis 
genitalis  sunt  primaria  i). 

Tandem  Chlorosin  symptomaticam  dicunt,  quan- 
do morbi  praegressi,  vel  illi  qui  adhuc  adsunt,  in 
causa  primaria  sunt,  ut  systema  genitale  non  rite 
evolvi  possit,  et  ad  quos  in  cura  prae  aliis  at- 
tendendum est  2). 

Juxta  contubernium  morborum  in  eodem  cor- 
pore, Chlorosin  in  simplicem  et  complicatam  di- 
viserunt. Chlorosis  cardiaca  , scorbutica  -aliaeque 
species,  quarum  meminerunt  scuptoies,  unicuique 
in  eorum  scriptis  versato  probant  aliorum  morbo- 
rum symptomata  perperam  pro  Chlorosi  haberi. 

J)  Cf.  choulant,  Spec.  Pathol • und  Therap.  4 Ed. 
Leipzig  1838.  Pag.  250. 

i)  Cf.  horn,  Archiv  fur  prakt.  Mtdicin  und  Clinik. 
V.  Bd.  I.  Hft.  Pag.  79. 

CAPUT  V. 

DIAGNOSIS. 

s ' v 

Diagnosi  ea,  cujus  imprimis  post  aretaeumt 
wichmannus  auctor  et  interpres  exstitit,  disjun- 
gunt morbos , qui  licet  formae  similitudinem  prae 
se  ferant , ob  naturae  tamen  differentiam  diligenter 
discernendi  sunt.  Haec  quum  nitatur  singulorum 
eorum  morborum  cognitione , tantum  eorum  bre- 
viter adumbrabo , quanto  opus  est  ut  continua 
comparatione  cum  symptomatibus  constantibus  Chlo- 
rosis , differentia  in  oculos  cadat.  In  capite  an- 
tecedente jam  diximus  suspicionem  nobis  natam  es- 
se , symptomata  menoslasiae  ab  auctoribus  perpe- 
ram haberi  pro  Chlorosi,  quod  eo  accuratius  nobis 
indagandum  videtur,  ne  cura  instituatur  perversa- 

Ita  illam  Chlorosin  dynamicam  ab  auctoribus 
expositam  legimus. 

Symptomata  sunt:  color  cutis  faciei  ruber,  pal- 
lidus, terreus,  variabilis,  pulsus  duriusculus, 
plenus,  frequens;  congestiones  activae  periodicae 
ad  partes  nobiliores  corporis,  ad  caput:  unde 
dolor  pulsans  syncipitis  , vertigines  , scintillae  ante 
oculos  etc.,  haemorrhagiae  activae,  levantes,  pe- 
riodicae ex  naso;  ad  pectus:  ex  quibus  dolores  pun- 
gentes, dyspnoea,  anxietas,  haemorrhagia  pulmo- 
num copiosa,  cujus  in  Chlorosi  dynamica  sequen- 
tem casum  describit  nbscmus:  » foemina  omni 
mense  magnam  copiam  sanguinis  spumantis  tus- 
siendo e pulmonibus  perdebat , non  diu  postquam 
contraxerat  matrimonium.  Hancce  haemorrhagiam 
praecedebant  sensus  oppressionis  in  pectore  et 
dyspnoea  , quae  post  eam  cessabant.  Methodo  an- 
tiphlogistica  derivante  per  longum  tempus  pro- 
tracta , curata  est.  ” Porro  congestiones  ad  cor, 
unde  palpitationes,  endocarditis  Chlorotica  bernd- 
tii  , quam  octies  sibi  occurrisse  narrat.  In  hisce 
casibus  sensus  aderat  constrictionis  iri  regionecordis, 

i 

cum  dolore  pungente,  ictus  cordis  erat  fortior,  et 

saepe  palpitationes;  pulsus  parvus,  mollis  et  ejus 
rytlimus  saepe  non  isochronus  cum  ictu  cordis, 
sletlioscopii  ope  auditur  sonus , quem  Franco- 
Galli  dicunt  bruti  de  soufflet.  Haec  symptomata 
augentur  durante  tempore,  quo  catamenia  fluere 
deberent.  Tandem  in  hacce  specie  Clilorosis  dy- 
namicae  congestiones  observantur  ad  uterum,  do- 

N - 

lores  lumborum,  molimina  ad  menstrua. 

i 

Plerumque  e causis  externis  manifestis  oritur  ut 
e temperiei  aeris  inconstantia  , e potibus  spiritu— 
osis.  Afficit  puellas  robustas,  quibus  menstrua 
saepe  jam  fluxerunt,  et  post  eorum  suppressio- 
nem. Cura  antiplilogistica,  venaesectionibus  etc. 
tutius  ei  medemur.  Sanguis  saepius  crustam  in- 
flammatoriam monstrat. 

En  Chlorosin  floridam  auctorum , in  qua 
certe  pauca  adsunt  signa  Chlorosi  propria  , nisi 
forsi  tan  color  faciei  pallidus  , palpitationes  , dys- 
pnoea. Sed  e contraria  causa,  quam  illa  quae 
Chlorosin  producit,  haec  orta  censeo.  Plura  tan- 
dem Chlorosis  signa  desiderantur,  ut:  debilitas  mus- 
culorum, sanguis,  pulsus;  et  multa  adsunt,  quae 
nunquam  in  Chlorosi  observantur , et  conditio- 

nem  Chlorosi  contrariam  significare  videntur. 

Sed  hanc  speciem  si  cum  symptomatibus  meno- 
stasiae  comparemus,  merifice  cum  ea  convenire  vi- 
dentur, ita  ut  non  temere  agere  videamur,  si  eam 
ut  cum  vera  natura  Chlorosis  non  convenientem 
rejiciamus. 

Ea  ipsa  menostasia  pro  Chlorosi  habita , alius 
erroris  fons  mihi  exstitisse  videtur , nempe  ut 
morbi  lienis  confunderentur  cum  Chlorosi.  Ita 
legimus  apud  bruckium  *)  » in  pluribus  chloro- 
ticis  aderat  dolor  pungens  lienis.”  Alii  invocant 
auctoritatem  ballonii *  2)  et  portalli  3),  ut  suam 
confirmarent,  quos  viros  dicunt  saepius  intumes- 
centiam  lienis  in  Chlorosi  observavisse.  Monendum 
tamen  est,  illos  duumviros  non  loqui  de  Chlorosi, 
sed  hanc  intumescendam  oriri  aliquando  in  puellis 
ante  primam  apparitionem  menstruorum  vel  in  eo- 
rumdem  oppressione.  Casus  autem  in  quibus  meno- 
stasia in  causa  fuit  morborum  lienis,  non  rari  sunt. 


*)  L.  1.  pag.  70. 

2)  De  morbis  mulierum  et  virginum.  Opp.  Venet.  1736. 

) Sur  la  nature  et  le  traitern.  de  quelques  malad. 
Vol.  II.  P.  36  et  192. 

IIeusingerus  eorum  plurimos  refert.  In  puel- 
la 22  annos  nata  post  menostasiam  , intumescen- 
tiam  et  dolorem  lienis  orta  ipse  vidi,  quae  comitaba- 
tur febris  continua  remittens ; post  tres  venaesec- 
tiones , quarum  sanguis  habebat  crustam  inflam- 
matoriam, et  post  applicationem  hirudinum  in  regi- 
one lienis  intumescentia  disparebat  et  febris  cessa- 
bat : manebant  tamen  palpitationes  cordis  , dolor 
lienis  et  color  faciei  terreus  sub  oculis  ad  fuscum 
vergens;  nam  post  repetita  balnea  pedum  et  venae- 
sectiones  in  pede  menstruatio  non  restituebatur. 

Sed  quomodo  intelligendum  est  placitum  grot- 
tanelli  : » post  obstructiones  et  indurationes  lie- 
nis inveteratas  in  foeminis  oriri  Chlorosin.”  Num 
forsitan  symptomatibus,  quae  comitari  solent  illas 
lienis  affectiones  in  errorem  ductus  fuisset  ? Sed 
non  audeo  neque  possum  ferre  sententiam  de  viro 
magno.  Hoc  certum  est,  illa  symptomata  multis 
nominibus  cum  Chlorosi  convenire , et  morbum 
lienis  saepe  oriri  ea  ipsa  aetate,  qua  chloroti- 
cae  fieri  solent  puellae;  ita  ut  saepe  non  nisi  diffi- 
culter ex  syndrome  symptomatum  et  ex  causa  morbi 
rite  cognita  concludere  possimus  ad  ejus  naturam. 

Congruum  itaque  duxi  quaedam  de  morbis  1 i e— 

\ 

«is  breviter  comparare  cum  Clilorosi.  In  morbis 

• \ • 

lienis  quoad  colorem  duae  varietates  observan- 
tur 1),est  vel  f.uXaypMQos  vel  cadaverosus.  Heu- 
singerus  tamen  animadvertit  priorem  illum  co- 
lorem 6t  ejus  varietates  multo  saepius  occurrere 
quam  posteriorem,  quemadmodum  etiam  palet 
ex  72  morbi  casibus , qui  in  tabula  operi 
adjecta  inveniuntur,  ubi  colorem  flavum,  ta- 
lem in  nigrum  vergentem,  colorem  aureum  con- 
tinuo memorat.  Morgagnus  tamen  colorem  pal- 
lidum faciei  in  lienosis  suae  curae  traditis  sae- 
pius vidit  2).  Differt  tamen  ille  color  magis  ter- 
reus a colore  cliloroticarum  antea  descripto. 

Palpitatio  cordis  non  est  symtoma  constans , 
juxta  JACQUINELLE  , BREE  , BARTLETT  et  TULPIUM, 
qui  eam  observarunt;  revera  differt  a palpitatione 
chlor oticarum , neque  ita  frequens  est  neque 
tam  levi  de  causa  oritur. 

Pulsus  in  genere  est  duriusculus , tensus ; 

Cf.  iiEUstNGEitus  , Betr.  und  Erfahr.  iib.  die  £ntz. 
und  Fergriisserung  der  M ilz . Eisenach.  1820,  P.  47. 

2 ) Cf.  Ejusdem  Epist.  XXXVI.  a.  16  et  a-  17 

aliquando  lentus  et  mollis  in  splenilide  venosa. 
San°uis  e vena  missus  juxta  baaderum  est  lividus, 
juxta  Heusingertjm  niger  et  crassus. 

In  illis  72  morbi  historiis  fere  semper  mentio- 
nem factam  legimus  intumescentiae  vel  doloris 
lienis,  qui  dolor  variabit  juxta  locum  quem  oc- 
cupabit morbus  lienis , vel  peripheriam  vel  inter- 
nam partem,  ita  ut  saepe  non  nisi  sensus  ponde- 
ris adsit,  et  magis  in  scapula  vel  in  sinistra  parte 
pectoris,  quam  in  liene  ipso  sentiatur. 

Sic  etiam  saepius  febris  morbos  lienis  conco- 
mitatur. 

Tussis  saepe  adest  sicca,  symphatica. 

Urina  colorata  , nigra  aliquando  , ut  et  alvus. 

Si  causas  indagemus,  manifeste  differunt  ab  iis, 
quae  Chlorosin  constituunt,  uti  jam  antea  vidimus, 
et  non  cohaerent  cum  impedita  evolutione  systema- 
tis genitalis. 

Videmus  igitur  in  morbis  Lienis  multa  adesse 
constantia  quae  non  adsunt  in  Chlorosi , et  sym- 
ptomata, ut : color  faciei,  palpitationes  cordis,  quae 
quum  primo  intuitu  convenire  videantur  cum  sym- 
ptomatibus Chi orosi s , accuratiori  tamen  examine 

ab  his  differre ; tandemque  plura  desiderari,  quae 
pathognomonica  sunt  in  Chlorosi. 

Perdifficile  tamen  est  slatim  a Chlorosi  distin- 
guere conditiones,  quae  ab  anaimia,  a vigiliis  diu 
protractis , a viribus  exhaustis  et  similibus  oriuntur, 
et  quibus  etiam  color  cutis  pallidus , debilitas 
musculorum  et  palpitationes  cordis  propria  sunt. 
In  his  tamen,  causa  sublata, haec  symptomata  citius 
disparebunt : nam  non  oriuntur  a vero  morbo,  sed 
ab  aegritudine  temporaria;  vasa  cutis  magis  erunt 
collapsa  , quam  quidem  sanguine  seroso  impleta. 
Hae  causae  tamen  nocentes  diu  protractae  tandem 
Chlorosin  constituent  in  corpore  debili,  uti  in  Ca- 
pite de  Aetiologia  videbimus. 


1'VV\  YVVV\AXVVVVt  VVVYVIVVVVVr/VVI  VVVVVYVV\|VV\  VVVVV\/VV\ 


CAPUT  VI. 

AETIOLOGIA. 


Hoc  caput  in  duas  partes  dividemus , in  priore 
considerabimus  propriam  ad  hunc  morbum  procli- 
vitatem, quam  faciunt  aetas,  corporis  constitutio, 
dispositio  hereditaria , morbi  praegressi;  in  altera 
vero  diversas  potentias  nocentes. 

Plerique  de  hoc  morbo  auctores,  ut:  carus, 
JORGIUS,  HENKE,  x)  LCCa,  BRuCKIUS,  RICHTERUS  2), 
roschius  morbum  habent  evolutionis,  tempore  pu- 
bertalis in  puellis  oriundum,  in  quibus  vitaconfor- 
matrix  torpet  et  non  sufficit  ad  systema  genitale 
rite  evolvendum ; vel  ubi  pubertas  praemutura 


* ) JZntwicJielungskrankhciten. 

-)  Spec.  Tkerap.  2 Aufl.  Berlin  1817.  Pag.  753. 

facta  est  in  corpore,  in  eo  statu  versante, ut  hoc 
opus  non  adhuc  sustinere  possit  J). 

In  habitu  externo  corporis  hac  aetate  duas  varie- 
tates animadvertimus,  vel  declarant  evolutionem 
generalem  corporis  impeditam  esse  statura  parva, 
lacie  puerili,  etc;  vel  ejus  incrementum  nimis 
cito  factum  esse,  statura  procera,  gracili,  tenera. 
Vulgo  temperamenti  sunt  vel  nervosi,  vel  phleg- 
matici, vel  mixti,  cum  oculis  coeruleis,  capillis 


*)  Ut  in  nostris  regionibus  in  genere  ante  14  aetatis 
annum.  Puellae  Aethiopicae  Africanae  jam  8 aetatis  anno 
puberes  sunt,  juxta  testimonium  hnnaei.  In  Italia,  His- 
pania et  Gallia  meridionali  anno  aetatis,  13  menstrua  ap- 
parent. Hic  apud  illos  est  status  physiologicus  et  igitur 
pubertas  praematura  dici  nequit.  Sic  etiam  in  nostris  re- 
gionibus sunt  familiae , quarum  puellae  juxta  normam  na- 
turae , sine  damno  caeteri  organismi  citius  menstruantur. 
Regula  igitur  generalis  quoad  hoc  tempus  dari  non  potest. 
Tanquam  exceptiones  considerandi  sunt  casus  infantum,  ubi 
jam  a primo  aetatis  anno , sine  damno  sanitatis  omni 
mense  sanguis  e genitalibus  prodiit , quales  citant  lob- 
steinius  in  sieboldtii  Lucina,  Tom.I.  parte  I.  pag.  102  et 
Tom.  IV.  parte  I.  pag.  163.  Meyerus,  Sysi.  Ilandb.  zur  Erk. 
unci  H eil.  der  Blutflusse , Tom.  II.  pag.  381.  Medicus, 
Geschic.hle  period.  Krank.  Tom.I.  pag.  171  etsiEBOLDTius, 
lland.  der  Erkent.  und  Jfeil.  der  Frauenz,  Krank  h.  Tom. 
I.  pag.  31. 

flavis  vel  iulis,  cute  candida,  alba,  quibus  antea 
morbus  scrofulosus  familiaris  fuit,  uti  saepe  tes- 
tantur chloroticarum  maculae  in  cornea,  turpes 
cicatrices  in  collo  , vel  quae  rhachitide  laborave- 
runt, unde  illarum  curvaturae  spinae  dorsalis  et 
obliquitas  pelvis. 

Omnes  tandem  morbi  praegressi,  qui  vitam  cor- 
poris plasticam  summopere  infregerunt , ad  hunc 
morbum  concipiendum  corpus  proclive  reddunt, 
etiam  exanthemata  cutis  retropulsa  accusant. 

Sic  autenriethius  refert  se  saepius  vidisse 
Chlorosin  oriri  in  puellis,  quae  imprudenter 
unguentis  et  aliis  scabiem  a cute  removerant , quae 
tamen  Yiri  Cl.  sententia  mihi  nondum  satis  pro- 
bata videtur.  Quemadmodum  proles  saepe  tristis 
est  haeres  constitutionis  debilis  parentum , quae 
tempore  pubertatis  Chlorosis  sub  forma  se  de- 
clarabit , sic  eo  sensu  Chlorosis  est  haereditaria 
dicenda,  cujus  rei  auctores  nobis  locupletes  testes 
sunt. 

Illa  seminia  propria  in  corpore  si  adsint,  facile 
potentiis  sequentibus  nocentibus  morbus  orietur. 

Corporis  animique  salus  in  Jaovdfua  quum  po- 

natur,  quumque  Pathologi  probaverint  animi  af- 
fectus deprimentes  infringere  vitam  plasticam, 
non  mirum  observationes  eorum  vim  nocentem  in 
hoc  morbo  probavisse , ut  tristitiae , magni  desi- 
derii, cui  satisfieri  non  potest,  amoris  infelicis , 
curarum  edacium  , metus  , indignationis  , maxime 
vero  si  constitutio  phlegmatica  iis  afficiatur. 

Non  solum  affectus  deprimentes  nocent,  sed  eti- 
am phantasia  libidinosa , provocata  lectione  li- 
brorum de  arte  amandi  et  fatis  amantium  scripto- 
rum , quae  in  corporibus  irritabilibus  pubertatem 
praematuram  provocasse  testantur  auctores.  Ad 
rerum  externarum  noxas  pertinet  aer  hjumidus, 
irigidus.  Sic  narrat  ci.essius  x),  nullo  alio  tem- 
pore quam  ab  anno  1834 — 1835  tantum  nume- 
rum chlorotjcaruni  suae  curae  traditum  fuisse; 
duplex  erat  quam  annis  praeteritis.  Causam  quae- 
rit in  aere  humido  , frigido  hiemis. 

Defectus  porro  radiorum  solis,  habitacula  hu- 
niida  frigida  hujus  loci  sunt.  Haec  confirmant, 
quod  Chlorosis  praesertim  observata  sit  annis 


l)  Mea.  Corresp.-Bl  des  Wur(t.  ii.  Per.  V.  Bd.  N,28. 

pluviosis  et  post  inundationes  et  in  regionibus 
depressis,  paludosis.  In  regionibus  septentrio- 
nalibus et  temperatis  , et  potius  vere  et  autumno 
quam  quidem  aestate  et  hieme , saepius  occurrit 
morbus. 

Alimenta  difficilis  digestionis  etiam  occasionem 
praebent  ad  hunc  morbum  contrahendum.  Ad  haec 
pertinent  farinacea  , quae  fermentationem  non  ex- 
perta sunt , ut  puls  ex  farina  praeparata  , solani 
esculenti  tubera  ; nam  haec  ventriculum  non  satis 

irritant  et  non  nisi  a robustioribus  facile  digerun- 

* 

tur.  Porro  fructus  horaei , olera , in  acidum  fla— 
tulentum  primarum  viarum  degenerantia.  Horum 
omnium  et  similium  usus  protractus  praesertim 
nocebit  torpidis  et  phlegmaticis.  Hujus  rei  nobis 
testis  est  medicus  heyfelderus  , qui  Chlorosin 
o endemice  observavit  in  regione  Germaniae , quae 
vocatur  Hohenzollern-Sigmaringen.  Tanquam 
rei  causas  affert  paucas  esse  ibi  matres,  quae  proprio 
lacte  nutriant  infantes.  Puls  ex  farina  praepa- 
rata, caro  suilla,  en  unicum  alimentum  tenellarum 
miserarum.  Habitaculis  neque  vestimentis  bene 
arcentur  ab  injuriis  aeris  frigidi,  humidi , cujus 

acris  temperiei  in  causa  est  ilumen  Danubius 
saepius  ripas  egrediens  et  agros  perrumpens  atque 
submergens. 

Sicuti  inter  alia  cibi  ordinarii  maxime  dispo- 
nunt ad  Clilorosin,  ita  etiam  usus  rerum  peregrina- 
rum. Sic  extant  casus  virginum  placendi  studio  in- 
censarum et  variis  praejudiciis  tactarum,  quae  pul— 
eritudinis  conservandae  cupiditate  cretam , calcem 
aliaque  magna  edunt  copia , ut  colorem  album 
et,  ut  vocant,  nobilem  contrahant.  Maxime  vero 
falluntur  in  suo  judicio  , et  horrendis  symptoma- 
tibus Chlorosis  stultitiae  poenas  luunt. 

Aquae  tepidae,  infusiones  Theae  et  Colfeae  a- 
quosae  larga  gula  haustae  , ut  a plebe  in  nostris 
legionibus  heri  solet,  incredibiliter  vim  solven- 
tem succi  gastrici  minuunt  et  vim  musculorum 
intestinalium  frangunt ; non  mirum  igitur  obser-  • 
vationes  docuisse,  earum  abusum  esse  causam  oc- 
casionalem  maxime  nocentem:  ita  ut  a Germa- 
nis 1)  pro  causa  primaria  habeatur,  cur  Chloro- 
sis tam  familiaris  sit  in  nostris  regionibus.  Tan- 


J)  Cf.  koSchxus,  1.  1.  pag.  182. 


dem  alimenta  el  potus  nimis  stimulantia,  aroma- 
tica , spirituosa  , propter  indigestionem  quam  fa- 
ciunt et  irritationem  ad  uterum.  Sic  erederi- 
cus  hofmannus  refert  casum  puellae , quae  maxi- 
mopere  zingiberis  crebriori  delectabatur  usu,  ita 
ut  quotidie  fere  duas  comederet  uncias,  cujus 
usu  crebriori  demum  in  yeram  inciderit  Chloro— 
sin.  Educatio  infantum  divitum  liic  iterum  pro- 
bare yidetur,  nimis  exquisitum  vitae  cultum  esse 
in  detrimentum  sanitatis;  nam  puellas  divitum 
urbanas  prae  aliis  chloroticas  fieri  quotidiana 
observatione  probatur.  Ea  nempe  aetate,  quae  in- 
signis est  hilaritate  et  mobilitate,  in  qua  tanto- 
pere requiruntur  motus  corporis  , excercitia  gym- 
nastica , ludi  sub  dio  ad  vires  conformatrices 

/ 

confirmandas,  illorum  pueri  coguntur  ad  vitam 
sedentariam  degendam  in  conclavibus  clausis , 
ut  diversa  addiscant  et  fere  continuo  Musas  co- 
lant. Ita  vires  corporis  sensim  tantopere  de- 
bilitantur , ut  tempore  pubertatis  non  sufficiant 
ad  opus  evolutionis  systematis  genitalis  perficien- 
dum. 

Morbi  tandem  diversi  acuti  et  chronici , hac 

aetate  vires  corporis  plasticas  infringentes,  cau- 
sam Chlorosis  ponunt.  Ut  febres  intermittentes 
pertinaces,  morbus  scrofuiosus,  qui,  ut  fieri  solet, 
hac  aetate  non  cessavit,  et  tunc  triste  est  indici- 
um, praedominium  lymphae,  quo  infantiae  et  pue- 
ritiae aetas  utitur  felici  metamorphosi , non  esse 
superatum  a systemate  arterioso  ; praeterea  morbi 
uteri , haemorrhagiae  , menstrua  nimis  copiosa. 
Dantur  et  aliae  causae  ad  Chlorosin  disponentes ; 
sufficiat  vero  principes  allegasse , quare  harum 
explanationi  nunc  supersedemus. 


CAPUT  VII. 

COMPLICATIONES  ET  IN  ALIAS  AFFECTIONES 
PATHOLOGIAS  TRANSITUS. 


Andrallio  consilium  debemus  diligenter  explo- 
rare pectus  Chloroticarum,  nam  usus  practicus  vi- 
rum magnum  docuerat  in  Chlorosi  singularem  nasci 
proclivitatem  ad  diathesin  tuberculosam.  Initio  hujus 
phthisis  symptomata  facile  negliguntur : nam  dys- 
pnoea et  debilitas,  ut  Chlorosi  propria,  huic  morbo 
adscribuntur  ; ad  tussiculam  siccam  matutinam  non 
attenditur,  donec  tandem  et  tussis  magis  pertinax 
et  expectoratio  et  haemoptysis  et  motus  febriles 
suspicionem  movent , quae  auscultationis  ope  con- 
firmabitur. Huxhamus  alius  vitii  pulmonum  chlo- 
roticarum mentionem  fecit,  nempe  peripneumoniae 

nothae,  quacum  Chlorosis  saepe  complicatur, 
propter  exercitium  nimis  auctum  , quo  pulmones 
adeo  gravantur,  ut  ingente  spirandi  difficultate, 
imo  plenaria  aliquando  suffocatione  corripiantur. 

Morbus  scrofulosus  non  ita  cum  Chlorosi  com- 
plicatur, et  durante  ejus  decursu  oritur,  sed  sae- 
pius illi  non  curato  Chlorosis  adjungitur,  unde 
chloroticaruni  ulcera  scrophulosa  pedum  a diversis 
auctoribus  memorata  et  abdomen  tumidum,  durum 
et  status  mucosus  intestinorum. 

A Chlorosi  inveterata  non  curata  tam  frequen- 
ter status  hydropicus  oritur  vel  cavitatum  pecto- 
ris , abdominis , vel  telae  cellularis  ut  anasarca 
et  oedema  pedum,  ut  fere  nesciamus  an  non  potius 
inter  symptomata  Chlorosis  inveteratae  sit  nume- 
randus , quam  quidem,  ut  aliis  placuerit,  inter 
hujus  morbi  complicationes. 

1 ) A multis  auctoribus  mihi  eo  nomine  peccari  videtur, 
quod  copulam  Chlorosis  cum  morbo  scrofuloso  necessariam 
et  perpetuam  habuerint» 


CAPUT  VIII. 

PROGNOSIS. 

Prognosis  in  Chlorosi  simplici  fausta  est;  nul- 
lus fere  est  morbus  chronicus,  in  quo  medicus 
majore  cum  certitudine  aegris  sanitatem  promittere 
potest,  quam  quidem  in  hoc.  Pauca  chloroticarum 
• sunt  funera,  et  ea  tunc  saepius  vel  a complicatione 
cum  alio  morbo  vel  a cura  perverse  instituta , 
uti  patebit  ex  sequentibus  brandisii  : » A Chlorosi 
duas  tantum  puellas  mortuas  vidi.  Alteri,  quae 
simul  habebat  oedema  pedum , a medico  diuretica 
praescribebantur,  eo  cum  eventu  ut  organa  uropoie- 
tica  continuo  stimulata  functionem  tandem  recusa- 
rent, ita  ut  anasarca  oriretur.  Tamen  continuabat  in 
administrandis  diureticis  et  vomitoriis,  quibus  om- 

nibus  misera  aegra  brevi  tempore  moriebatur,  non 
vi  morbi , ut  credo  , verum  vitio  medici.” 

In  altera  simul  cumChlorosi  aderat  verosimili- 
ter  vitium  cordis.  » Nam  ineunte  juventute,  quum  in 
gravem  terrorem  conjecta  fuisset,  et  propter  eum  cur- 
sum fortem  et  pertinacem  instituisset,  contraxerat 
palpitationes  cordis  cum  pulsuum  intermissione. 
Incrementum  tamen  corporis  celeriter  fiebat,  et 
vitae  genere  placido  saepe  per  longum  tempus  a 
malo  erat  libera.  Tempore  pubertatis  menstrua 
aliquoties  parca  lluebant,  sensim  tamen  cessabant 
non  diu  post.  Ab  eo  inde  tempore  omnia  reli- 
qua symptomata  Chlorosis  horribili  modo  conjun- 
gebantur cum  palpitationibus  cordis  et  pulsuum 
intermissione.  Motus  minimus  corporis  in  causa 
erat  dyspnoeae  et  animi  deliquii.  Praescribebam 
mitiora  ferri  praeparata  et  frictiones  et  clysma- 
ta  frigida  eo  cum  eventu  , ut  multo  melior  facta 
fuerit  aegra.  Menstrua  tamen  non  iterum  appa- 
rebant, et  quum  hoc  ut  causa  primaria  morbi 
ab  aliis  haberetur,  applicationem  6 hirudinum  ad 
vulvam  j usserunt.  Ab  eo  inde  temporis  articulo 
morbus  terribilem  in  modum  augebatur,  ita 

ut  aegra  tempore  12  dierum  misere  moreretur.” 

Si  diu  vero  duraverit  morbus  et  inveterata  sit 
propter  curam  neglectam,  si  hydrops  cavitatum 
orta  sit  et  febris  hectica , prognosis  erit  minus 
fausta. 

Dubia  est  in  morbi  complicatione  cum  morbo 
scrofuloso.  In  pluribus  tunc  orta  observata  sunt 
ulcera  scrofulosa  extremitatum  inferiorum,  quae 
sensim  ita  vires  corporis  imminuerant , ut  tandem 
liecticae  perirent,  uti  inter  alios  docet  casus  chlo- 
roticae  cari  ulceribus  crurum  mortuae.  Vix  mone- 
re necesse  est , maxime  infaustam  fore , in  fatali 
complicatione  cum  phthisi  pulmonali , quae  hac  ae- 
tate cito  stadia  sua  decurrere  solet. 

CAPUT  IX. 

SECTIONES  CADAVERUM. 


Pauca,  ut  in  Prognosi  vidimus,  Chloroticarum 
sunt  funera,  ergo  rara  extispicia  et  inter  illa,  ut 
credebant , chloroticarum,  quae  vero  accuratius  re 
perpensa  et  historia  morbi  diligenter  lecta  ad 
hunc  morbum  non  pertinuisse  videntur. 

Ita  sub  hoc  titulo  inveniuntur  artresiae  vagi- 
nae , ostium  uteri  praeternaturale  clausum , car- 
tilagineum et  alia,  in  quibus  vero  non  symptomata 
Chlorosis , sed  omnia  ea  mensium  evacuationis 
impeditae  aderant,  ut  haemorrhagiae  activae,  con- 
gestiones in  abdomine  etc.,  et  quae  alio  loco  curata 
legimus  operatione  chirurgica , qua  exitus  men- 
struorum obstaculum  sublatum  fuit,  quae  in 

in  profusione  magnae  copiae  sanguinis  nigri  in 
ulero  reconditi  sequebantur. 

Quae  in  cliloroli carum  cadaveribus  externe 
conspicua  sunt,  ut  forma  pectoris  infantilis,  mam- 
mae parvae  et  alia  , lnc  non  repetemus.  Omnia 
organa  interna  etiam  colorem  tristiorem  habent 
exsanguineum , venae  minorem  copiam  sanguinis 
continent.  Musculi  cum  ad  vitam  animalem  tum 
ad  organicam  pertinentes  sunt  flaccidi,  pallidiores, 
praesertim  cor , quod  parietes  offert  tenuiores  et 
saepe  dilatatos. 

Lien  plerumque  minus  habet  volumen. 

CaPxUS  Q refert  se  in  museo  conservare  genita-  * 
lia  puellae  chloroticae  17  annorum,  quae  nun- 
quam menstrua  habuerit;  uterus  paullo  longior  est 
latitudine  pollicis  et  cavitatem  fere  non  continet, 
ejusque  parietes  crassitudinem  quarumdam  linea- 
rum habent. 

In  aliis *  2)  repererunt  vaginam  admodum  an- 
gustam et  uterum  et  ovaria  illis  infantis  biennii 

similia  ; ovaria  nulla  continebant  ovula  Grafiana, 

, * 

i ) Lib.  I.  Pag.  165.  1 Tb. 

2)  Cf.  hufel.  prakt.  Journ.  XX.  Bd.  Pag.  28. 

sed  substantiae  erant  homogeneae  glandulosae;  ge- 
nitalibus externis  etiam  signa  pubertatis  deficie- 
bant, ut  pubes  in  monte  Yeneris  et  ad  genitalia  , 
et  labia  externa  non  prominebant  atque  parum 
erant  eyoluta. 


CAPUT  X. 

CURA. 


Ad  viam  recte  medendi  inveniendam , tutissima 
ea  mihi  ratio  esse  videtur  ut  observatione,  com- 
paratione, ratiocinio  quantum  possimus,  cognito 
morbo,  naturae  res  gestas  in  eo  curando  notemus, 
ut  ita  e therapeia  naturali  medendi  methodum  dis- 
camus, non  vero  noceamus,  juvare  cupientes. 

Diligenti  medicorum  studio  vires  naturae  me- 
dicatrices  in  hoc  morbo  perspicue  sunt  observatae, 
et  docuerunt  eam  in  hoc  opere  simplicem  esse , et 
omnia  ad  hoc  solum  dirigere  ut  haematosis  emen- 
detur, quam  evoluLio  systematis  genitalis  completa 
sequetur , et  cujus  triumphi  signa  certa  erunt 
menstrua  regularia. 


His  igitur  naturam  sequentes  primariam  indi- 
cationem generalem  superstruimus  , ad  normalem 

nempe  statum  redigendam  esse  functionem  haema- 
toseos. 

Ut  huic  consilio  medendi  obediamus  inChlorosi 
simplici  prima  indicatio  in  eo  consistit,  ut  cog- 
nitis causis  occasionalibus  morbi , eae  removean- 
tur. 

Diaetae  errores  quum  saepius  in  causa  sint  hu- 
jus morbi , cui  in  leviori  gradu  sine  medicamen- 
tis solummodo  cura  diaetetica  medetur  , et  quum 
si  in  ullo  morbo  , certe  in  nostra  Cblorosi  ex- 
actae diaetae  ratio  sit  habenda , quae  etiam  curato 
morbo  per  longum  tempus  erit  observanda  ne  re- 
cidivum faciat , non  melius  facere  posse  videmur , 
quam  a cura  diaetetica  initium  ducere. 

Conducunt  omnia  alimenta,  quae  bonum  praebent 
sanguinem  et  facilia  sunt  ad  digerendum,  ut  e regno 
animali  ova  recentia  sorbilia,  vel  molliter  cocta,  jus- 
culum carnis,  caro  vitulina,  bubula,  gallinacea.  E 
vegetabilibus  olera  recentia  non  in  flatulentiam  pri- 
marum viarum  degenerantia.  Nocent  farinacea,  quae 
fermentationem  non  subierunt,  ut  puls  e farina  prae- 

parata,  solani  esculenti  tubera  praesertim  scrofulo- 
sis,  panis  secalineus.  Abstinendum  a deliciis,  a cupe- 
diis,  quae  quum  solummodo  palatum  grate  afficiant, 
ventriculum  et  gravant  et  non  bene  digeruntur. 

Pro  potu  sumantur  aqua  Facliingensis,  Seltera- 
na  cum  lacte , vino  rubro , cerevisia ; proscri- 
bantur infusiones  tam  amatae  Coffeae  et  Theae , 
tum  potus  acidi  ut  mustum,  vinum  Rhenanum  vi- 
lioris pretii. 

Multum  quoque  juvat  aer  purus  , temperatus  , 
serenus,  uti  in  altioribus  et  temperatis  locis  tempore 
verno  et  flante  Euro  animadvertitur,  et  calor  solis. 

Corporis  motus  moderatus  et  adaequatus  semper 
observandus  est , vita  vero  sedentaria  maxime 
evitanda. 

Animi  patliemata  ut  iram,  moerorem,  terrorem 
et  alia  cane  pejus  et  angue  fugiant. 

Si  vero  morbus  non  in  eo  leviori  versetur  gra- 
du, ut  diaeta  curari  possit,  tunc  medicamentis  opus 
est. 

Tam  veterum  quam  recentiorum  Medicorum  una 
•et  consentiens  vox  est,  huic  morbo  ferri  praeparata 
mideri , quae  ut  specificum  salutant. 

I)e  methodo  vero  et  tempore  quo  administrari  de- 
bent , ab  omni  aevo  dissenserunt. 

# 

Quoad  tempus  quo  ferrum  dari  debet , enume- 
ratione facta  sententiarum  virorum  magnorum , 
patet  eorum  litem  in  eo  versari,  quod  ab  una 
parte  perhibeant  curam  stalim  a ferro  esse  inci- 
piendam , dum  ab  altera  parte  suadeant  primas 
vias  prius  ad  ejus  usum  praeparare  per  resolven- 
tia , vomitoria  , catharctica  , alia.  Sed  audiamus 
ipsos  viros.  Ita  sydenhamus  , dum  agit  de  cura 
Chlorosis  : » Attamen  hic  notandum  , quod  non 

semper  venaesectio  et  catharctica  chalybis  usui 
sint  praemittenda,  cum  viribus  admodum  imbe- 
cillis et  diuturnitate  morbi  attritis  fractisque 
omitti  ea  possint  ac  debeant,  et  cum  chalybe  sta- 
tim  incipiendum  ; quod  diligenter  advertendum 
et  antea  i d Per  hos  dies,  in  quibus  venaesectio  et 
catharsis  celebrantur , ita  plane  nihil  emolumenti 
capere  aegram  , ut  in  pejus  ruere  sibi  videatur , 
cum  dictae  evacuationes  tumultu  concitato  ar«|i«v 
promoveant  T).”  Sic  etiam  brandisius  : » Omnes 

!)  Cf.  sydenhami  Opera  Medica . Genevae  1723.  lom. 
I.  Pag.  419. 

ita  dictae  praeparationes  ad  usum  ferri  per  resol- 
ventia, extracta  etc.  superflua  sunt;  salia  media  et 
evacuationes  cujuscunque  generis  nocent.  Hoc 
monitum  non  fundatum  est  mea  theoria,  sed  mul- 
tis observationibus.” 

Ab  altera  parte  stat  auctoritas  richteri  , viri 
magni , suadentis  curam  incipere  ab  extractis 
amaris,  ut  Trifol.  Fibrini,  Gentianae,  Absinthii 
et  similibus  juxta  indicatis  1). 

Brandisii  monitum,  nunquam  organorum  diges- 
tionis ad  usum  ferri  praeparatione  opus  esse , 
mihi  in  omni  casu  non  tutum  videtur;  quia  obser- 
vationes docuerunt,  ferri  praeparata  etiam  leniora 
ut  assimilarentur , quemdam  tonum  requirere , 
qui  aliis  medicamentis  lenioribus  suppeditari  po- 
terit , sicut  infra  videbimus. 

De  ferri  praeparatis  porro  non  conveniunt  auc- 
tores , alii  alia  commendantes.  A pluribus  vero , 
Ut  a SYDENHAMO  , OSIANDERO,  HORNIO,  HEYFELDE- 
ro,  roschio  et  aliis  ferrum  in  substantia  laudatur. 
Sequentia  sunt  verba  sydenhami  : » Commodis- 


')  Cf.  Speciellc  Therapic.  3 Bd.  Pag.  770.  Berlin  1817. 

sime  vero,  aut  ego  fallor,  in  substantia  ex- 
hibetur; atque  ut  nec  observavi  unquam  ipse,  nec 
fando  accepi,  eum  ita  sumptum  cuivis  nocuisse, 
ita  certiorem  me  fecit  experientia  multiplex  , nu- 
dam chalybis  substantiam  et  felicius  et  breviori 
temporis  spatio  curationem  absolvere  , quam  si  is 
quovis,  ex  iis  qui  vulgo  feruntur,  modo  fuerit 
praeparatus  1).”  Et  porro:  » Si  quis  objecerit, 
limaturam  chalybis,  nisi  aeger  subinde  fuerit 
expurgatus  , in  visceribus  haerentem  , ei , qui  il- 
lam devoraverit,  nocere  posse;  respondeo  me  ni- 
hil unquam  tale  in  quodam  deprehendisse , etc.” 
Cum  his  tamen  non  semper  conveniunt  obser- 
vata recentiorum,  qui  a ferro  viderunt  pertinacis- 
simas obstipationes,  ita  ut  testetur  brandisius 
medico  raro  contingere  felici  conjunctione  alio- 
rum medicamentorum  efficere , ut  neque  diarrhoea 
chloroticis  tam  infesta  oriatur,  neque  alvus  chlo- 
roticis  vulgo  pigra,  adhuc  pigrior  reddatur.  Sae- 
pius tamen  speratos  effectus  obtinuit  a conjuncti- 
one ferri  cum  sulphure  et  extracto  quodam  amaro. 


1 ) L.  1.  eodem  loco. 

Si  yero  incassum  da lum  sit  ferrum  ej usque 
praeparata. magno  encomio  laudata,  ut  in  diariis 
lieri  solet;  magni  in  arte  magistri  suadent  adire  ther- 
mas minerales.  «Attamen  si  sanguis  usque  adeo  af- 
fectus fuerit,  tantaque  proinde  spirituum  dru$Lu , 
ut  chalybs  praescripta  methodo  malo  vincendo 
non  par  sit,  adeundae  aquae  minerales  aliquae 
ferri  minera  saturae”  (ita  sydenhamus). 

Brandisius  fere  mirificos  effectus  vidit  ab  aqua 
Driburgensi  in  curandis  aegris,  quibus  multa  fer- 
ri praeparata  et  alia  per  longum  tempus  frustra 
fuerint  data.  Harum  usus  tantopere  percrebuit  ut 
hodie  nullus  sit  de  Chlorosi  auctor,  qui  non  so- 
lum in  re  gravi,  sed  etiam  in  leviori,  pro  tota  cura 
aquas  ferratas  non  commendet. 

Aq  uae  ferratae , quas  terra , benigna  mater 
languidis  suis  et  exhaustis  filiis  fundit,  salu- 
tarem vim  ei  debere  videntur , quod  mira  com- 
positione per  ytiQuq  (ita  grata  antiquitas) 

in  dissolutione  contineant  ferrum  carbonicum,  sa- 
les  ex  basibus  Alcalinis  compositos:  Sodam,  mag- 
nesiam , calcem  et  acida:  carbonicum,  muriati- 
cum , sulphuricum  et  alia  , ut  gaz  acidum  carbo- 


nicum,  quo  rnaterierum  diversarum  concursu  inter- 
nus quidam  conflictus  et  agitatio  quaedam  in  aquis 
ferratis  sustinetur. 

Effectus  in  corpore  humano  differunt  pro  varia 
materie  quam  continent,  et  pro  vario  quo  gaudent 
gradu  caloris.  ISlam  quo  magis  continent  ferrum,  eo 
majori  jure  roborantium  efficaciorum  titulum  sibi 
vindicant:  quo  magis  salia  in  iis  insunt  et  ferri 
potestas  recedit,  eo  propius  ad  solventium  tribum 
accedunt.  Illae  quae  frigidae  e terra  erumpunt , 
constantius  effectum  in  corpore  exserunt,  dum  ca- 
lidae stimulo  magis  fugaci  agunt. 

Hae  aquae  in  curanda  Chlorosi  tum  pro  usu 
interno , tum  pro  externo  adhibentur.  De  usu 
sequentia  generalia  notabimus. 

Usui  interno  tunc  solummodo  prosunt  si  bene 
digerantur;  in  eo  tamen  reliquis  ferri  praepara- 
tis arte  factis  praestant,  quod  ferrum  advehunt 
facilius  ferendum  (ut  solutio  Carbonatis  ferri 
cum  magna  copia  Gaz  acidi  carbonici) , assimi— 
landum , et  ad  corporis  penetralia  deducendum. 

Incipiant  aegrae  non  multum  simul  ab  iis  bi- 
bere et  lente  adscendere,  et  si  ventriculum  aquam 

frigidam  ferre  non  possit,  addatur  lac  calidum. 

Balnea  turgorem  vitalem  cutis  languentem  exci- 
tant , musculis  energeiam  reddunt  et  cutis  ab- 
sorptione substantias  novas  sanguini  admiscent. 

Balnea  frigida  in  lioc  opere  prae  calidis  lau- 
dantur. Magna  tamen  in  illis  attentione  dignus 
est  gradus  caloris,  quoniam  ab  eo  successus  curae 
non  minus  quam  a contentis  in  iis  pendet. 

Juxta  brandisium  vulgo  incipiendum  a gradu 
ealoris  86 — 88  Therm.  Fahr. , qui  diminui  po- 
test usque  ad  75  vel  78  gradus  , si  aegrae  hoc 
ferant.  In  tali  aqua  per  15  minutas  horae  est  mo- 
randum. Si  aeris  temperies  est  frigida  et  humida, 
ab  usu  balneorum  abstinendum. 

\ 

Post  eorum  usum  aegrae  vel  lectum  petant  vel 
calorem  solis , et  tunc  motum  corporis  modicum 
observent , ita  faciendo  perspirationi  cutis  consu- 
.lent.  Addit  casum  aegrae  chloroticae  15  annorum 
jffxta  illam  methodum,  solo  balneorum  Driburgen- 
sium  usu,  brevissimo  tempore  curatae.  »Post  tres 
dies  salutares  effectus  in  cutem  adeo  conspicui  erant,, 
ut  color  cadaverosus , quo  antea  omnes  in  terro— 
rem  conjiciebat , jam  disparuerit,  et  obambu— 

lare  potuerit,  non  vexata  magna  dyspnoea  et 
anhelatione , quemadmodum  antea.  Usus  tali- 
um balneorum  non  contra  indicatur  ut  quibusdam 
placuit,  oedemate  pedum  et  anasarca.  CaLius 
AURELIANUS  J),  AVICENNA *  2)  , STOLLIUS  3)  , BRAN- 
disius  et  alii , ab  iis  speratos  successus  scriptis 
mandaverunt,  in  tali  statu  hydropico,  cujus  ca- 
chexia in  causa  erat. 

Aqua  Driburgensi  tandem  clysmatis  sub  forma 
frigide  adhibita  brandisio  contigit  pertinacissimas 
alvi  obstipationes  solvere  et  chloroticarum  ver- 
mes intestinales  (Ascarides  lumbricoides)  molestos 
ejicere,  et  conjuncta  cum  reliqua  cura  morbo  ver- 
minoso mederi. 

His  et  aliis  aquis  medicatis,  quas  e suo  effun- 
dit cornu  copiae  Natura , suas  Chemicorum  ars 
addidit,  a Medicis  tamen  dubitatur  illas  Natura- 
lium vices  omni  parte  supplere  posse. 

Generalibus  his  de  cura  Chlorosis  praemissis , 
ad  magis  specialia  nos  accingamus , ita  forsitan 


*)  De  morbis  acutis  et  chronicis  Amstel.  1709.  Pag.  476. 

*)  Canon  III.  fen.  XIV.  Tr.  IV.  c.  13. 

3)  Dat'.  Med.  P.  IV.  Pag.  441. 

patebit,  quomodo  intelligendi  sunt  ielices  succes- 
sus, quos  viri  magni,  ut  sydenhamus  et  richterus 
et  alii  viderunt,  curae  diverso  modo  institutae. 
Quum,  ut  antea  vidimus,  Clilorosis  juxta  sympto- 
mata commode  in  2 species  dividi  posse  videatur  , 
quumque  utrasque  illas  species  tantopere  a se  in- 
vicem differre  animadverterimus,  nemini  mirum 
videbitur  curam  non  «emper  eandem  fore. 

Clilorosis  igitur  cum  stimulorum  perceptione 
adaucta  propter  orgasmum  vasorum  et  nervorum 
erethismum  initio  vulgo  recusat  curam  solitam 
Cblorosis , quae  congestiones  faciet,  unde  fit  ut 
hic  duae  oriantur  indicationes.  Priori  immi- 
nuenda est  nimia  actio  nervorum  et  vasorum  et 
ad  statum  physiologicum  reducenda , ut  sic  via 
praeparetur  ad  alteram  indicationem,  qua  conamur 
haematosin  emendare.  Ut  priori  indicationi  satis- 
fieret regimen  animi  requiritur,  de  quo  jam  antea 
sermo  fuit.  Porro  accurate  sunt  observandae  re- 
gulae diaeteticae.  Alimenta  et  potus  sint  blande 
nutrientia. 

Ab  hornio  magno  encomio  laudantur  acida  mi- 
neralia, et  imprimis  acidum  sulpliuricum  dilutum 

ut  orgasmo  vasorum  medeamur,  tum  tinctura  acida 
aromatica,  ut,  si  opus  sit,  simul  digestioni  pros- 
piceretur. Alii  commendant  folia  digitalis  flore 
purpureo ; hujus  tamen  medicamenti  usus  mihi  in 
hoc  morbo  minus  tutus  videtur , quia  observatum 
est  organa  digestionis  facile  ab  eo  affici.  Quam 
actionem  ut  emendarent,  digitalem  in  connubio 
dederunt  cum  acidis  mineralibus. 

Dornbluth  x)  in  tali  casu  magno  cum  succes- 
su dedit  mixt.  Sulph.  acida  cum  tinct.  Digitalis 
aelh.  ana  partes  aequales ; sum.  3 de  die  Gutt. 
15-25.  Ita  praeparato  organismo  leniora  ferri 
praeparata  dari  possunt , a parca  tamen  dosi  in- 
cipiendum. Ad  hanc  speciem  curandam  famam 
acquisiverunt  Thermae  alcalinae  ut  Wisba- 
denses  , Toplitzenses  et  Emsenses  , quae  posterio- 
res maxime  commandantur  a thilenio. 

Animadvertendum  est  in  congestionibus , quae 
aliquando  occurrunt  inhacce  specie,  cavendum  esse 
a venaesectione , quae  aliquando  malo  cum  suc- 
cessu instituta  est , sed  vel  sinapismos  vel  ca- 


1)  Cf.  Hufel.  Journal , 58  Bd.  3 st,  Pag.  103. 

taplasmata  imponenda  esse,  vel  hirudines. 

In  Clilorosi  cum  torpore  nervorum  saepius  conve- 
nit curam  incipere  a resolventibus  et  amaris:  nam 
in  hac  specie,  ut  antea  vidimus,  organa  digestionis 
magis  solent  esse  affecta  quam  in  praecedenti. 
Pro  tali  cura  viscerali  aquae  Kissingenses  commen- 
dantur propter  vim  resolventem,  qua  gaudent.  Non 
nimis  longum  tamen  in  hac  praeparatione  immo- 
randum est , et  nisi  statim , tunc  certe  cito  fer- 
rum administrandum : nam  observata  docuerunt 
illam  conditionem  intestinorum  emendari  ipso  fer- 
ri usu.  Hac  in  specie  limatura  ferri,  a sydenha- 
mo  tam  impense  laudata,  vulgo  bene  fertur , et  in- 
ter omnia  ferri  praeparata  eximios  effectus  edit 
breviori  temporis  spatio.  Cum  saccharo , cortice 
cinnamomi  in  pulverem  commixtum  , vel  cum  ex— 
ti actis  amaris  in  pilulas,  bolos  redactum,  aegris 
exhibetur,  ab  initio  ad  granum  unum  pro  dosi , 
omni  trihorio  reiteranda  et  ad^grana  5 paullatim 
augenda.  Constituit  basin  plurimarum  formula- 
rum subinde  laudatarum.  Ita  anno  praeterlapso 
a medico  Germano  sequens  formula , ut  remedium 
certissime  et  citissime  agens,  in  Chlorosi  celebra- 


Ium  invenimus  1 ),  quae  constat  ex  R.  Limat,  ferr. 
alcoh.  Unc.  I.  Mcl.  dr.  ij.  M.  f.  1.  a.  Pili.  pond. 
Gr.  iij.  Consperg.  pulv.  cinnam.  Sumantur  mane 
et  vesp.  5 pili,  ad  12  augendum  et  tunc  iterum 
diminuendum  usque  ad  5. 

In  Chlorosi  post  intermittentes  forsitan  locus 
est  Sulphati  quininae  a caro  in  Chlorosi  laudato; 

etiam  testatur  Yir  Cl.  pruys  van  der  hoeven  se 

% 

saepius  ab  usu  alterno  corticis  et  ferri  in  chloro- 
ticis  expertum  esse  salubritatem.  In  complicatione 
cum  morbo  scrofuloso  usum  ferri  cum  antiscro- 
pliulosis  laudant.  Hic  a thomsono  cum  successu 
adhibitum  est  ioduretum  ferri  , quod  tamen  me- 
dicamentum juxta  auctores  adhuc  eget  ulterioribus 
experimentis  , ut  impune  commendari  queat. 

In  fatali  complicatione  cum  phthisi  pulmonali 
tuberculosa  abstinendum  ab  omnibus  fem  piae— 
paratis;  nam  a diversis  medicis  data  et  laudata 
nunquam  veram  phthisin  curarunt,  sed  potius  ae- 
gras cruciaverunt,  tussim  auxerunt  et  congestio— 

1)  Cf.  Die  Bleichsucht  unci  ein  durchvielfachc  Erfah- 
rung  bewdrhtes  sic  heres  Mittel  dagegen.  Fur  Jerzte  und 
Wichtdrzte ; Leipzig.  Witri.  uattffer.  1838. 

nes  fecerunt,  uti  patet  ex  ipsis  eorum  auctorum 
verbis.  Cura  anlituberculosa  hic  etiam  restringi 
debet,  nam»  Incidit  in  Scyllam  cupiens  vitare 
Charybdin.  ” 

Antequam  huic  de  cura  Chlorosis  disputationi 
finem  imponam,  sequentia  adhuc  addenda  putavi. 
Mirum  certe  videri  possit  plures  Veterum  Medico- 
rum in  cura  tantopere  differre  a recentioribus. 
Ita  a chambon  de  montaux  in  hoc  morbo  venae- 
sectiones  instituebantur.  Ilaec  ejus  erat  sententia 
de  natura  morbi : » La  premiere  indication  est  de 
diminuer  la  masse  du  sang , puisqu’il  y a une 

plethore  reelle  dans  presque  tous  les  sujets  atta- 

% 

quees  de  Chlorose. 

Ab  aliis  magna  cum  cohorte  Emmenagogorum 
calidorum  et  frigidorum  pugnabatur , vel  cum  hi- 
rudinibus et  aliis  , ut  tandem  aliquando  menstrua 
tam  desiderata  apparerent. 

Et  aliquando  bonos  successus  habuisse  talem 
curam  legimus!  Ita  tamen  haec  intelligenda viden- 
tur eos  non  Chlorosin , sed  alium  morbum , nimi- 
rum menostasiam  curavisse,  quod  patebit  ex  ac- 
curata lectione  historiarum  morborum  et  ex  notione, 

5 


quam  sibi  informaverint  de  ortu  Clilorosis. 

Te  stentur  casus  brandisii,  quid  expectandum 
sit  a detractione  sanguinis  in  vera  Chlorosi , tes- 
tentur  casus  aliorum,  qui  in  hoc  morbo  post  insanum 
usum  Emmenagogorum  et  Nymphomaniam  et  alia 
vitia  systematis  genitalis  orta  viderunt. 

A recentioribus  igitur  cura  huic  plane  opposita 
est  instituta,  eaque  in  Therapeia  Naturali  fundata. 
Tandem  intellectum  est,  amenorrhoeam  non  esse 
causam  morbi,  sed  sequelam,  et  igitur  prius  func- 
tionem haematoseos  esse  emendandam,  quo  facto 
menstrua  sponte  apperebunt.  Ilie  igitur  neque  ita 
dictis  Emmenagogis  est  locus , neque  methodo 
archibaldi  hamiltoni  *),  qui  ut  menstrua  pro- 
vocaret, splenium  applicabat  arteriis  cruralibus 
in  loco  , cui  solet  applicari , premens  cochlear  ( tou?'- 
niquet)  in  amputatione  cruris , fasciaque  circum- 
ducta ita  premebatur  ipsa  arteria.  Methodus  certe 
sat  rudis  et  ingrata  teneris  puellis ! 

l)  Cf.  JSssays  and  observat.  Phys,  and  liter . Tom.  II. 
Pag.  403  et  seq. 

EPICRISIS. 


Ita  comparatum  est  corpus  humanum  rivum,  ut 
diversis  temporibus  diversa  admodum  in  eo  ob- 
serventur phaenomena  , ut  etiamsi  omnes  et  sin- 
gulae partes  eodem  vitae  principio  animentur, 
suis  singula  aetate  organis  primae  tribuantur  par- 
tes. Nam  non  semper  ita  perfectus  et  compositus 
est  homo  , qualem  admiramur  in  aetate  adulta  vi- 
ribus florente,  sed  a sinu  matris  ad  hanc  usque 
aetatem,  ab  alia  ad  aliam  metamorphosin  ad  illam 
perfectionem  sensim  progreditur.  Hoc  ht  per  mi- 
ram illam  evolutionem,  quae,  quo  simplicius  sit 
corpus  originique  proprior  embryo,  eo  majore 
energeia  procedit.  Licet  haec  scena  metamorpho- 
sium  in  gremio  materno  a natura  nobis  sit  studi- 


ose  obscondita,  non  ita  tamen  factum  est  post 
hominem  natum. 

Scimus  enim  nunc  alia  alio  tempore  evolvi  or- 
gana : caput  nimirum  aetate  infantili , pectus  ju- 
venili , abdomen  virili  denique  centrum  est , quor- 
sum sanguis  mojore  ruit,  impetu  atque  copia.  Ob- 
servamus nempe  has  vitae  humanae  vicissitudines 
comitari  mutatam  circulationem  in  vasis  minimis  r 
quae  evolutionum  sunt  officina  , dum  sanguis  earum 
est  fons.  Ex  his  jam  intelligitur  evolutionis  cum 
nutritione  totiusque  corporis  conditione  arctum 
connubium.  Requirit  igitur  bonam  haematosin  , 
quae  quum  minus  fiat  ab  organo  peculiari , uti 
antea  credebatur,  sed  a bona  conditione  totius  cor- 
poris juxta  placitum recentiorum Pbysiologorum  x); 
intelligitur  hoc  opus  mullis  causis  nocentibus  tum 
externis  tum  internis  facile  laedi  posse.  Si  igitur 

1)  Cf.  mulIjEk,  Handb.  der  Phys.  des  Menschen.  1 bd. 
2.  Aufl.  pag.  145.  Haec  illius  sunt  verba:  » Wir  mussen 
den  Vorgang  der  Blutbildung  und  Formation  der  rothen 
Korperchen  (aus  den  Chyluskligelchen  ?)  niclit  allzuschi  in 
besonderen  Organen  des  Frwachscnen  suchen , und  es  ist 
sebr  wahrscheinlich,  dass  unter  dem  Einfluss  der  allgemeinen 
Lebensbedingungen,  wiesie  beimbebriitenenEistaUfinden 
auch  beim  Erwacbsenen  aus  dem  Chylus  Blut  wird.” 

haematosis  non  rite  procedat,  Heri  non  potest  quin 
evolutio  laedatur  et  morbi  oriantur,  qui  quum  ex 
perversa  evolutione  originem  ducant , morbi  evo- 
lutionis dicuntur. 

Ad  hanc  morborum  classem  merito  refertur 
Chlorosis  puellarum  , quae  eas  pubertatis  tempo- 
re corripere  solet ; nam  evolutio  systematis  geni- 
talis prae  aliis  bona  haematosi  indigere  videtur* 
Hinc  statu  normali  pubertas  eo  demum  invadit 
tempore  , quo  omne  corporis  incrementum  diver- 
sorumque organorum  evolutio  , eo  pervenerit , ut 
systematis  sexualis  evolutio  absque  totius  cor- 
poris detrimento  fieri  possit.  Nunc  nisus  forma- 
tivus  in  omne  corpus  dominatur,  pectus  latescitr 
pulmones  expanduntur  et  sanguis  arteriosum 
praevalet.  Conformatricium  virium  summa  in 
genitalibus  nunc  apparet.  Hinc  vasa  capillaria 
explicantur,  sanguine  plena  turgent,  nervique 
sensibiliores  et  crassiores  iiunt.  His  et  uterus  et 
tubae  Falloppianae  et  ovaria  majus  volumen  ac- 
quirunt, majorique  turgore  vitali  gaudent.  Ilis 
tota  regio  pelvis  majus  incrementum  capit,  et  ma- 
gis protuberant  genitalia  externa.  Ita  omnes  ii— 

lae  partes  functioni  brevi  peragendae  aptae  red- 
duntur. Sed  si  vis  plastica  sanguinis  non  suffi- 
ciat evolutioni  omnium  harum  partium,  quia  puel- 
la aut  debilior  est  aut  propter  morbosam  ejus 
conditionem,  tunc  aequilibrium  turbatur  inter 
evolutionem  totius  organismi  et  systematis  sexua- 
lis, et  oritur  conditio  morbosa,  quae  dicitur 
Chlorosis  et  quae  primarie  in  sanguine  omnibus 
partibus  nutrimentum  largiente  conspicitur,  cu- 
jusque  causa  proxima  est  justo  debilior  baematosis. 

Ex  hacce  autem  ratiocinatione , qua  Chlorosin 
morbum  esse  evolutionis  ostendere  studui,  non 
tamen  sequitur  in  hocce  morbo  systema  sexuale 
senrper  male  evolutum  esse  : nam  hoc  non  conve- 
niret cum  observationibus ; hoc  tantummodo  eo 
studui  probare,  evolutionem  hujus  systematis  sive 
ad  terminum  ducatur  , sive  non  , propter  exhau- 
stam vim  reproductivam  in  causa  esse  hujus  morbi. 
Neque  etiam  ortum  Chlorosis  in  puellis  sernper  ab 
evolutione  repetendum  esse  puto  , uti  multis  pla- 
cuit ; nam  haud  video  , cur  non  ex  haemorrhagiis 
et  aliis  noxis,  quae  sensim  copiam  sanguinis  di- 
minuunt, vel  ejus  crasin  mutant,  vel  haematosm 

maximopere  infringunt , oriri  possit  Chlorosis ; 
etiamsi  systema  genitale  sine  damno  caeteri  orga- 
nismi rite  sit  evolutum,  uti  revera  docuerunt  ob- 
serva tiones. 

Si  igitur  morbus  ab  iis  producatur  causis,  quae 
liaematosin  primarie  laedunt,  si  talibus  curetur 
remediis,  quae  efficiunt  ut  liaecce  functio  rite  pro- 
cedat et  ut  erasis  sanguinis  emendetur,  nonne  igi- 
tur liaematosis  imperfecta  causa  est  proxima  hujus 

/ 

morbi , et  ejus  sedes  in  sanguine  ipso  ? Ex  quo 
sanguine  peculiari  modo  affecto , etiam  omnia 
symptomata  hujus  morbi  unum  habere  fontem, 
unamque  originem  probabile  mihi  videtur.  Non 
igitur  assentior  iis  Franco-Gallis , qui  deducunt 
chloroticarum  symptomata  uti  vomitum,  dyspnoeam, 
convulsiones  cet-,  ab  irritatione  vel  sanguinis 
congestione  quadam  topica , quae  mihi,  inpleris- 
que  saltem  casibus,  ex  causa  irritationi  plane  con- 
traria, ex  sanguine  nempe  non  satis  stimulante, 
oriri  videntur. 

Neque  cum  iis  facio , qui  causam  proximam  hu- 
jus morbi  ponunt  in  systemate  nervoso , uti  pla- 
cuerit sydenhamo  : » Chlorosin  speciem  esse  affec— 


72 


tionis  hystericae  non  dubitanti  ,”  et  andrallio 
ita  statuenti:  » Le  defaut  de  sanguilication  conve- 
nable  dans  la  Chlorose  ne  peut  resider  que  dans 
le  seul  systeme  nerveux.”  Nam  symptomata  ner- 
vosa in  hoc  morbo  plerumque  non  nisi  in  ejus  de- 
cursu oriuntur,  uti  jam  antea  vidimus. 

Aeque  minus  mihi  probanda  videtur  theoria 
CULLENII  et  cabanisii,  qui  ovariorum  impe- 
ditam evolutionem  causam  morbi  habent.  Hi  nempe 
auctores  etiam  effectum  morbi  pro  ejus  causa  ac- 
cipiunt. Quid  vero  sentiendum  sit  de  iis  , qui  in 
amenorrhoea  causam  quaerunt  morbi,  jam  antea 
vidimus. 

Sed  haec  quum  ita  sint,  sequens  quaestio  pro- 
poni possit,  unde  liat  Chlorosin puellas  prae  ado- 
lescentibus invadere. 

Ad  hanc  quaestionem  ita  respondere  conabimur. 
Corpus  foemineum  multis  nominibus  differt  a mas- 
culino. Nam  in  illo  architectura  laxior,  liquida 
majori  copia  in  illo  adsunt  et  sanguis  erasi  dif- 
fert, uti  patet  ex  experimentis  repetitis  summo- 
rum Chemicorum , qui  in  illo  majorem  copiam 
seri  invenerunt.  Compagem  osseam  thoracicam 

foemineam  cum  virili  si  conferimus  , magnam  dif- 
ferentiam inveniemus  quoad  capacitatem,  quae  in 
foeminea  est  minor,  hinc  etiam  in  illa  pulmones 
minus  sunt  evoluti.  Musculi  illam  compagem 
moventes  sunt  tenuiores,  graciliores,  unde  respi- 
ratio et  haematosis  minus  perfectae.  Nam  haec  in 
regno  animali  est  lex  constans  : quo  magis  perfec- 
ta sint  haematosis  , respiratio  et  vis  musculorum, 
eo  magis  evoluta  esse  organa  pectoralia  , quemad- 
modum inter  alios  eleganter  probavit  carus  in 
Praelectionibus  Psychologicis. 

Cum  his,  quae  ita  sunt  in  statu  physiologico, 
si  comparemus  morem  vivendi  puellarum,  uti  sunt : 
vitae  genus  sedentarium,  unde  defectus  aeris  puri 
radiorumque  solis,  et  neglectus  motus  corporis; 
abusus  potuum  tepidorum,  lorica  foeminarum , 
qua  motus  liber  thoracis  impeditur. 

Si  porro  reputemus  morbum  scrofulosum,  qui, 
uti  ex  observationibus  patuit , saepius  in  sexum 
sequiorem  cadit,  in  iis  majorem  praedispositio- 
nem  dari  ad  hunc  morbum  contrahendum  fatebi- 
mur. 

En  igitur  tremente  manu  , labante  calamo  , fi- 


nem  dissertationi  impositum,  cujus  elaborationi 
doleo  non  longius  temporis  spatium  mihi  conces- 
sum fuisse. 

Sed  quid  de  argumenti  elaboratione  dicam  ? 
Quid  de  materia  ipsa  ? Ilaec  placet , verum  dis- 
plicet illa;  et  si  quis,  nemo  certe  me  melius  scit 
et  inlelligit,  quanta  Virorum, Doctorum  indulgen- 
tia hae  studiorum  meorum  primitiae  indigeant. 


T ANTUIll. 


THESES. 


J. 

Chlorosis  non  seraper  est  morbus  evolutionis. 

II. 

Granulationes  pulmonales  baylii  non  sunt  tubercula  in 
statu  nascenti. 

III 

* 

Non  assentior  LAeNNECCio  dicenti:  »Les  melanoses  du 
poumon  peuvent  donner  lieu  a des  excavations  semblables 
a celles  que  produit  le  ramollissement  des  tubercules.” 

IV.. 

Perperam  andraIlius  statuit,,  vires  ventriculi  eo  majo- 
res esse , quo  minores  sunt  vires  reliqui  corporis. 

Y. 

Enteritis  folliculosa  character  anatomicus  post  mortem  de- 
tectus maxime  constans  est  febris  typhoideae  , illam  tamen 
hujus  febris  causam  non  habeo. 

YI. 

Mutationes  in  sanguine  pariter  morbos  exprimunt  atque 
partes  quaecunque  aliae  corporis.  Hunter. 


VII. 

Recte  WENDTitrs  perhibet,  veram  Scarlalinae  naturam 
esse  inflammatoriam; 

VIII. 

Hydrops  post  Scarlatinam,  male  altera  hujus  morbi  pe- 
riodus dicta  est. 

IX. 

Non  dilTert  Morbus  mucosus  roedereri  a Dothinienteritide 
auctorum  Francicorum. 

X. 

Princeps  indicatio  in  febri  typlioidea  in  eo  consistit  ut 
emendetur  erasis  sanguinis. 

XI. 

Optimum  in  Peripneumonia  vera  expectorans  venaesec- 
tio  est.  Frank. 

XII. 

Nimis  temere  mihi  affirmare  videtur  andraelitts,  sputa 
ad  sanandam  Peripneumoniam  prorsus  esse  inutilia. 

XIII. 

Probabilis  est  eorum  conjectura  , qui  febrem  putridam  a 
saDguinis  corruptela  repetunt. 

XIV. 

Sanguis  caret  vi  motrice  propria. 

XV. 

Facio  cum  andrallio  : Le  depot  de  la  matiere  tubercu- 
leuse  au  sein  d’un  tissu  n’exige  pas  necessairement  qu  il  y 
ait  eu  accroisement  ou  diminution  de  1’action  vitale  ; il  y a 
seulement  perversion  de  sa  force  normale  de  secretion. 

